text:
जिला बांदा, थाना क्षेत्र कमासिन। हेंया के एक गांव के एक दलित जाति के मनसवा का आरोप है कि वहिके नाबालिक लड़की के साथै रात बारह बजे घर मा घुसके बलात्कार कीन गा। समझउता के दबाव मा न आवैं से दूसर घटना मारपीट अउर तीसर घटना मा जबरइन घर का सामान लई गें। तीनौ घटना के रपट कमासिन थाना मा लिवायेंव। जेहिमा दुई घटना के रपट लिख के धारा लाग गईं, पै आज तक घटना का अंजाम दें वालेन का नहीं पकड़ा गा आय। तबै वा अषोक लाट तरे 5 मई 2015 से भूख हडताल मा बइठ गा। 26 मई 2015 का सिटी मजिस्ट्रेट एस.डी.एम. पुलिस के साथै नियाव का भरोसा दइके अनषन से उठा दिहिन हैं।
मनसवा का कहब है ’26 अगस्त 2014 के घटना के रपट कमासिन थाना मा 27 अगस्त 2014 का लिखा दीनेव। तबै से ज्ञान सिंह पुत्र रामभरोसा सिंह रपट वापस लें का दबाव देत रहैं। 7 अक्टूबर 2014 मोहिका अउर मोर औरत का ज्ञान सिंह घनष्याम, मूलचन्द्र, मलखान, सोनू, मोनू, अउर देवराज खूबै मारिन। 7 अक्टूबर का या रपट भी कमासिन थाना मा लिखायेव। 19 दिसम्बर 2014 का मोर घर का कीमती समान जबरन लइगें। या भी रपट लिखायेवं। बार-बार हमरे साथै घटना के ऊपर घटना होत रहै। पै पुलिस उनका गिरफ्तार नहीं करिस आय। कमासिन थाना मा 26 अगस्त 2014 के घटना ज्ञान सिंह के खिलाफ धारा 452 (घर मा घुसब ) 376 (बलात्कार) 504 (गाली गलौज) 506 (जान से मारै के धमकी) अउर दलित एक्ट लाग है। 7 अक्टूबर 2014 के घटना मा धारा 147, 363, 342, 323, 504, 506 अउर दलित एक्ट लाग है। आज तक उनका गिरफ्तार नहीं कीन गा आय। हमैं हमेषा जानमाल का खतरा बना रहत है।’
एस.पी. राकेष षंकर कहिन कि या मामला के जांच चलत है। कारवाही करैं के प्रक्रिया पूरी होय मा देर तौ लागत ही है। बहुतै जल्दी मामला निपटावैं के कोषिष मा हौं।


c: text/html

text:
यहोसू 20Awadhi Bible: Easy-to-Read Version (ERV-AWA)
सुरच्छा क सहर
20 तब यहोवा यहोसू स कहेस: 2 “मइँ मूसा क उपयोग तू लोगन क हुकुम देइ बरे किहेउँ ह। मूसा तू लोगन स सुरच्छा क विसेस सहर बनवइ बरे कहे रहा। तउ सुरच्छा बरे ओन सहरन क चुनाव करा। 3 अगर कउनो मनई कउनो मनई क मार डावत ह, मुला अइसा संजोग क कारण होत ह अउर ओकर इरादा ओका मार डावइ क नाहीं होत तउ उ मरे मनई क ओन रिस्तेदारन स जउन बदला लेइ बरे ओका मारि डावइ चाहत हीं, आत्मरच्छा बरे सुरच्छा नगर मँ सरण लइ सकत ह।
4 “उ मरा मनई क इ करइ चाही। जब उ पराइ अउर ओन सहरन मँ कउनो एक मँ पहोंचइ तउ ओकर सहर दुआर पइ रुकइ चाही। ओका सहर दुआरे पइ खड़ा रहइ चाही अउर नगर प्रमुखन क बतावइ चाही कि का घटा अहइ। तब नगर प्रमुख ओका सहर मँ प्रवेस करइ दइ सकत हीं। उ सबइ ओका आपन बीच मँ रहइ क जगहिया देइहीं। 5 मुला उ मनई जउन ओकर पाछा करत अहइ उ सहर तलक ओकर पाछा कइ सकत ह। अगर अइसा होत ह तउ नगर प्रमुखन क ओका यो ही नाहीं तजि देइ चाही, बल्कि ओनका उ मनई क रच्छा करइ चाही जउन ओनके लगे सुरच्छा बरे आवा अहइ। उ सबइ उ मनई क रच्छा ऍह बरे करिहीं कि उ जेका मार डाएस ह, ओका मारि डावइ क ओकर इरादा नाहीं रहा। इ संजोग क कारण होइ गवा। उ कोहान नाहीं रहा अउर उ मनई क मारइ क निहचय नाहीं किहे रहा। इ कछू अइसा रहा, जउन होइ ही गवा। 6 उ मनई क तब तलक सहर मँ रहइ चाही जब तलक उ सहर क निआव क कचहरी क जरिये ओकरे मोकदमा क निर्णय नाहीं होइ जात अउर ओका तब तलक उहइ सहर मँ रहइ चाही जब तलक महा याजक नाहीं मर जात। तब उ आपन घर मँ उ सहर मँ लउटि सकत ह, जहाँ स उ भागत भवा आवा रहा।”
7 ऍह बरे इस्राएल क लोग “सुरच्छा सहर” नाउँ क सहरन क चुनेन। उ सबइ सहर इ सबइ सहर रहेन: नप्ताली क पहाड़ी प्रदेस मँ गलील क केदेस; एप्रैम क पहाड़ी प्रदेस मँ सकेम; किर्य्यतर्बा जउन यहूदा क पहाड़ी प्रदेस मँ रहा। 8 रूबेन क प्रदेस क रेगिस्तान मँ, यरीहो क निअरे यरदन नदी क पूरब मँ बेसेर; गाद क प्रदेस मँ गिलाद मँ रमोत; मनस्से क प्रदेस मँ बासान मँ गोलान।
9 कउनो इस्राएली मनई या ओनके बीच रहइवाला कउना भी विदेसी, अगर कउनो क मार डावत ह, मुला इ संजोग क कारण होइ जात ह, तउ उ ओन सुरच्छा नगरन मँ स कउनो एक मँ सुरच्छा बरे पराइके जाइ सकत रहा। तब उ मनई हुआँ सुरच्छित होइ सकत रहा अउर पाछा करइवाला कउनो क जरिये मारा नाहीं जाइ सकत रहा। उ सहर मँ उ मनई क मोकदमा क निबटारा उ सहर क निआव क कचहरी क जरिये होइ।

robotstxt: allowed

filter: keep


text:
सभोपदेसक 5Awadhi Bible: Easy-to-Read Version (ERV-AWA)
वाचा मानइ मँ सावधानी
5 जब परमेस्सर क उपासना बरे जा तउ बहोत जियादा होसियार रहा। अग्यानियन क नाई बलियन चढ़ावइ क अपेच्छा परमेस्सर क आग्या मानब जियादा उत्तिम अहइ। अज्ञानी लोग अवसर बुरे करम किया करत हीं अउर ओका जानत तलक नाहीं ही। 2 परमेस्सर क वाचा मानत समय होसियार रहा। परमेस्सर स जउन कछू कहा ओन बातन बरे होसियार रहा। भावना क आवेस मँ, जल्दी मँ कछू जिन कहा। परमेस्सर सरग मँ अहइ, अउर तू धरती पइ अहा। एह बरे तोहका परमेस्सर स बहोत तनिक बोलइ क जरूरत अहइ। इ कहतूत फुरइ अहइ
3 अति चिंता स बुरे सपना आवा करत हीं।
अउर जियादा बोलइ स मूरखता उपजत ही।
4 अगर तू परमेस्सर स कउनो वाचा माँगत ह तउ ओका पूरा करा। जउने बाते क तू वाचा मान्या ह ओका पूरा करइ मँ देर जिन करा। परमेस्सर मूरख मनइयन स खुस नाहीं रहत। तू परमेस्सर क जउन कछू अर्पित करइ क बचन दिहा ह ओका अर्पित करा। 5 इ नीक बा कि तू कउनो वाचा माना ही नाहीं बजाय एकरे कि कउनो मनौती माना अउर ओका पूरा न कइ पावा। 6 एका नाहीं होइ देइ कि तोहार सब्द तोहार पापे क कारण बनी। याजक स अइसा जिन बोला कि, “जउन कछू मइँ कहे रहेउँ ओकर इ अरथ नाहीं बाटइ।” जदि तू अइसा करब्या तउ परमेस्सर तोहरे सब्दन स रिसियाइके जउन वस्तुअन बरे तू करम किहा ह, ओन सबन्क उ बर्बाद कइ देइ। 7 आपन बेकार क सपनन अउर डींग मारइ स मुसीबतन मँ जिन पड़ा। तोहका परमेस्सर क सम्मान करइ चाही।
हर एक अधिकारी क ऊपर एक अधिकारी अहइ
8 कछू देसन मँ तू अइसे दीन-हीन लोगन क लखब्या जेनका कड़ी मेहनत करइ क मजबूर कीन्ह जात ह। तू लखि सकत ह कि निर्धन लोगन क संग इ बेउहार उचित नाहीं अहइ। इ गरीब लोगन क अधिकारन क खिलाफ अहइ। मुला अचरज जिन करा। जउन अधिकारी ओन मनइयन क कारज करइ बरे मजबूर करत ह, अउर उ पचे दुइनउँ अधिकारी कउनो दूसर अधिकारी क जरिये मजबूर कीन्ह जात हीं। 9 ऍतना होइ पइ भी कउनो खेती क जोग्ग भुइँया पइ एक राजा क होब देस बरे फायदेमंद अहइ।
धने स खुसी नाहीं बेसही जाइ सकत
10 उ मनई जउन धने स पिरेम करत ह उ उ धने स जउन ओकरे लगे अहइ कबहुँ संतुट्ठ नाहीं होइ। उ मनई जउन धन स पिरेम करत ह, जब जियादा स जियादा धन पाइ जात ह तब भी ओकर मन नाहीं भरत। तउ उ भी बियर्थ अहइ।
11 कउनो मनई क लगे जेतना जियादा धन होइ ओका खरच करइ बरे ओकरे लगे ओतना ही जियादा “मीत” होइहीं। तउ उ धनी मनई क असल मँ प्राप्त कछू नाहीं होत ह। उ आपन धन क बस लखत भर रहि सकत ह।
12 एक ठु अइसा मनई जउन सारे दिन कड़ी मेहनत करत ह, आपन घर लउटइ पइ चइन क संग सोवत ह। इ महत्व नाहीं रखत ह कि ओकरे लगे खाइ क कमती अहइ या जियादा अहइ। एक धनी मनई आपन धने क चिंता म बूड़ रहत ह अउर सोइ तलक नाहीं पावत।
13 बहोत बड़के दुःखे क बात अहइ कि एक ठु जेका मइँ इ जिन्नगी मँ घटत लखेउँ ह। लखा एक मनई भविस्स बरे आपन धन बचाइके रखत ह। 14 अउर फुन कउनो बुरी बात घटि जात ह अउर ओकर सब कछू जात रहत ह अउर मनई क लगे आपन पूत क देइ बरे कछू भी नाहीं रहत।
15 एक मनई संसार मँ अपनी महतारी क गरभ स आवत ह अउर जब उ मनई क मउत होत ह तउ उ बगैर कछू अपने संग लिए सब हिअँइ छोड़िके चला जात ह। वस्तुअन क पावइ बरे उ कठिन मेहनत करत ह। किन्तु जब उ मरत ह तउ आपन संग कछू नाहीं लइ जात पावत। 16 इ बड़े दुःखे क बात अहइ। इ संसार ओका उहइ तरह तजइ क होत ह जउने तरह उ आवा रहा। एह बरे “हवा क धरइ क कोसिस” स कउनो मनई क हाथे क लगत ह 17 ओका अगर कछू मिलत ह तउ उ अहइ दुःख अउर सोक स भरे हुआ दिन। तउ आखिरकार उ हतास, रोगी अउ चिड़चिड़ा होइ जात ह।
आपन जिन्नगी क करम क रस ल्या
18 मइँ तउ इ लखेउँ ह कि मनई जउन कइ सकत ह ओहमाँ सब स उत्तिम इ अहइ-एक मनई क चाही कि उ खाइ-पिअइ अउर जउने कामे क उ इ धरती पइ आपन छोटी स जिन्नगी क दौरान करत ह ओकर आनन्द लेइ। परमेस्सर इ सबइ तनिक क दिन स दिहेस ह अउर बस इहइ तउ ओकरे लगे अहइ।
19 अगर परमेस्सर कउनो क धन, सम्पत्ति अउर ओन वस्तुअन का आनन्द लेइ क सक्ति देत ह तउ उ मनई क ओनकर आनन्द लेइ चाही। उ मनई क जउन कछू ओकरे लगे अहइ ओका कबूल करइ चाही अउर आपन कामे क जउन परमेस्सर कइँती स एक उपहार अहइ ओकर रस लेइ चाही। 20 तउ अइसा मनई कबहुँ इ सोचत ही नाहीं कि जिन्नगी केतॅनी छोट स बाटइ। काहेकि परमेस्सर ओहका दिमाग क आनन्द स भरी ही राखी हीं।


text:
जिला चित्रकूट, ब्लाक मानिकपुर, गांव खरौंध। हिंया के बेसनिया हैण्डपम्प मकैनिक हवै। वा हैण्डपम्प बनावैं का काम करत हवै। या काम कइके अपने परिवार का खर्चा चलावत हवै।
गांव के बेसनिया कहिस कि एक बरस मा पन्द्रह हैण्डपम्प बनाये हौं, पै प्रधान रामकुमार हैण्डपम्प का सात हजार पांच सौ रूपिया अबै तक नहीं दिहिस। या कारन प्रधान रामकुमार से छह महीना पहिले कहे रहौं। यहिके बाद 3 सितम्बर 2014 का कहे हौं। वा भरोसा दइ के टाल दिहिस हवै।
गांव के बेसनिया का कहब हवै कि प्रधान रामकुमार एक हैण्डपम्प बनवावैं का पांच सौ रूपिया देत हवै। एक बरस मा पन्द्रह हैण्डपम्प बनवा लिहिस, पै प्रधान रूपिया दें का नाम तक नहीं लेत हवै। यहै से एक एक रूपिया खातिर परेशान रहत हौं। काहे से कि कमाई का अउर कउनौ दूसर जरिया भी नहंी आय। हैण्डपम्प बनवाई का रूपिया मिल जाये तौ समस्या खतम होइ सकत हवै।
प्रधान रामकुमार का कहब हवै कि बेसनिया का रूपिया दें खातिर ब्लाक मा बी.डी.ओ. राधेश्याम वर्मा का 4 सितम्बर 2014 का लिखित दरखास दीने हौं। ब्लाक से रूपिया आई तौ दीन जई।
मानिकपुर बी.डी.ओ. राधेश्याम वर्मा का कहब हवै कि लिखित मिल गे हवै। जांच कइके बेसनिया का रूपिया दीन जई।
खुदै चलावत खर्चा
जिला चित्रकूट, ब्लाक मानिकपुर, गांव खरौंध। हिंया के बेसनिया हैण्डपम्प मकैनिक हवै। वा हैण्डपम्प बनावैं का काम करत हवै। या काम कइके अपने परिवार का खर्चा चलावत हवै।


text:
1 यूहन्ना 1 Awadhi Bible: Easy-to-Read Version (ERV-AWA)
1 इ दुनिया क सुरुआत स रहा: हम एका सुने अही अपनी आंखन स देखे अही अउर बहुत धियान स निहारे, एका अपने हाथन स खुदइ छुए अही। हम उ बचन (मसीह) क बावत बतावत अही जउन जीवन अहइ। 2 उही जीवन क ज्ञान हमका करावा गवा। हम ओका देखे अही। हम ओकर साच्छी अही अउर अब हम तोहका पचे क उही अनन्त जीवन क घोसणा करत अही जउन परमपिता क साथे रहा अउर जेकर जानकारी हमका कराई गइ। 3 हम ओका देखे अउर सुने अही। अब तोहका उही क उपदेस देत अही जइसेन कि तू हमार साथी रहा। हमार इ साथ परमपिता अउर ओनकइ पूत ईसू मसीह क साथे अहइ। 4 हम इ सब बात तोहरे बरे इ कारण स लिखत अही जइसेन कि तोहार आनन्द पूरा होइ जाइ।
परमेस्सर हमरे पापन क छमा करत ह
5 हम ईसू मसीह स जउन सुसमाचार सुने अही, उही क हम तोहका सुनावत अही, परमेस्सर ज्योति अहइ अउर ओहमा तनिकउ अँधेरा नाहीं अहइ। 6 जदि हम कही कि ओके सहित हमार सहभागिता अहइ, अउर पाप क अँधियारे स भरा जीवन जिअत रही तउ हम झूठ बोलत अही अउर सच्चाई प आचरण नाहीं करत अही। 7 मुला जदि हम ज्योति मँ आगे बढ़ित अही काहेकि ज्याति मँ परमेस्सर अहइ, अउर एक दुसरे क सहभागी अही। अउर परमेस्सर क पूत ईसू क लहू स हमार सब पापन क सुद्ध कइ देत ह।
8 जदि हम कहित ह कि हमरे मँ कउनो पाप नाहीं अहइ तउ हम खुदइ अपने आपका ठगत अही अउर हमसे परमेस्सर क सत्य नाहीं अहइ। 9 जदि हम आपन पाप क मान लेइत ह तउ हमरे पापन क परमेस्सर छमा कइ देत ह, परमेस्सर बिसवासनीय अहइ, अउर उ जउन करत ह उ उचित अहइ। अउर उ हमरे गलत कामन स सुद्ध कर देत ह। 10 अगर हम कहित ह कि हम कउनो पाप नाहीं करे अही तउ हम परमेस्सर क झूठा बतावत अही अउर ओकर उपदेस हमरे मँ नाहीं अहइँ।


text:
हरियाणा के वर्तमान मुख्यमंत्री कौन है?
(A) भूपिंदर सिंह हुड्डा
(B) मनोहर लाल खट्टर
(C) ओमप्रकाश चौटाला
(D) बंसीलाल
Post Views:
7
Correct Answer : मनोहर लाल खट्टर (Manohar Lal Khattar)
Explanation :
हरियाणा के वर्तमान मुख्यमंत्री मनोहर लाल खट्टर है। हरियाणा के राज्यपाल कप्तान सिंह सोलंकी ने उन्हें 26 अक्टूबर 2014 को मुख्यमंत्री पद की शपथ दिलाई। मनोहर लाल खट्टर का जन्म 1 जनवरी 1954 को हरियाणा के रोहतक जिले के निंदाना गांव में हुआ। खट्टर के पिता हरबंस लाल खट्टर पूर्वी पंजाब (अब पाकिस्तान) में रहते थे।....Read More
Useful for Exams : UPSC, State PSC, IBPS, SSC, Railway, NDA, Police Exams
Like The Facebook Page CurrentGK
for Current Affairs, Latest GK
& Employment News
Web Title : current chief minister of haryana


text:
2 समूएल 15 Awadhi Bible: Easy-to-Read Version (ERV-AWA)
अबसालोम बहोत स मीत बनावत ह
15 एकरे पाछे अबसालोम एक रथ अउ घोड़न अपने बरे लिहस। जब उ रथ चलावत रहा तउ अपने सामने पचास ठु दउड़त मनइयन क रखत रहा। 2 अबसालोम जल्दी उठत अउर दुआरे क निचके खड़ा होत। जदि कउनो मनई अइसा होत जेकर कउनो समस्या होत अउर निआउ बरे राजा दाऊद क लगे आवत होत, अबसालोम ओहसे पूछत, “तू कउनो नगर क अहा?” उ मनई जवाब देत, “मइँ अमुक हउँ अउ इस्राएल क अमुक परिवार समूह क हूँ।” 3 तब अबसालोम ओन मनइयन स कहा करत, “लखा, जउन तू कहत रह्या उ सुभ अउर उचित अहइ किन्तु राजा दाऊद तोहर एक ठु नाहीं सुनी।”
4 अबसालोम इ भी कहत, “अह, मइँ चाहत कि कउनो मोका इ भूइयाँ क निआवाधीस बनावत। तब मइँ ओन मनइयन मँ स हर एक क मदद कइ सकत जउन निआव बरे समस्या लइके अउतेन।”
5 जब कउनो मनई अबसालोम क लगे आवत अउर ओकरे समन्वा प्रणाम करइ क निहुरत, तउ अबसालोम हाथ बढ़ाइके ओका पकरलेत अउ ओकर चुम्बन करत जइसा उ ओकर नजिक क मीत अहइ। 6 अबसालोम अइसा ओन सबहिं इस्राएलियन क संग करत जउन राजा दाऊद क लगे निआव बरे अउतेन। इ तरह अबसालोम इस्राएल क सबहिं लोगन क हिरदइ जीत लिहस।
अबसालोम क जरिये दाऊद क राज्ज क लेइ क जोजना
7 चार बरिस पाछे अबसालोम राजा दाऊद स कहेस, “कृपा कइके मोका अपनी खास प्रतिग्या क पूरी करइ जाइ द्या जेका मइँ हेब्रोन मँ यहोवा क समन्वा किहे रहेउँ। 8 मइँ इ प्रतिग्या तब किहे रहेउँ जब मइँ गसूर अराम मँ रहत रहेउँ। मइँ कहे रहेउँ, ‘जदि यहोवा मोका यरूसलेम लउटाई तउ मइँ यहोवा क सेवा करब।’”
9 राजा दाऊद कहेस, “सान्तिपूर्वक जा।”
अबसालोम हेब्रोन गवा। 10 किन्तु अबसालोम इस्राएल क सबहिं परिवार समूहन मँ जासूस पठएस। एन जासूनन लोगन स कहेन, “जब तू पचे तुरही क आवाज सुना, तउ कहा कि ‘अबसालोम हेब्रोन मँ राजा होइ गवा।’”
11 अबसालोम दुइ सौ मनइयन क अपने संग चलइ बरे न्यौतेस। उ सबइ मनई ओकरे संग यरूसलेम स बाहेर गएन। किन्तु उ पचे इ नाहीं जानत रहेन कि ओकर जोजना का अहइ। 12 अहीतोपेल दाऊद क सलाहकारन मँ स एक रहा। अहीतोपेल दाऊद क सलाहकारन मँ स एक रहा। अहीतोपेल गीलो नगर क निवासी रहा। जब अबसालोम बलि-भेंटन क चढ़ावत रहा, उ अहीतोपेल क गीलो नगर स बुलाएस। अबसालोम क जोजना ठीक-ठाक चलत रही अउर जियादा स जियादा लोग ओकर समर्थन करइ लागेन।
दाऊद क अबसालोम क जोजना क सूचना
13 एक ठु मनई दाऊद क सूचना देइ आवा। उ मनई कहेस, “इस्राएल क लोग अबसालोम क अनुसरण करब सुरू करत अहइँ।”
14 तब दाऊद यरूसलेम मँ रहइवाले आपन सबहिं अधिकारियन स कहेस, “हम पचन्क जरूर पराइ चाही, अन्यथा हम मँ स कउनो भी अबसालोम स बच के नाहीं निकरि सकब्या। अबसालोम क जरिये धरें जाइ क पहिले हम लोग हाली करी। नाहीं तउ उ हम सबहिं क नस्ट कइ देइ अउर उ यरूसलेम क लोगन क मार डाइ।”
15 राजा क सेवकन राजा स कहेन, “जउन कछू भी आप कहिहीं, हम लोग करब।”
दाऊद अउ ओकर आदमी बच निकरत हीं
16 राजा दाऊद अपने घर क सबहिं लोगन क संग बाहेर निकर गवा। राजा घर क देखभाल क बरे अपनी दस उप-पत्नियन क हुवाँ तजेस। 17 राजा अपने सबहिं लोगन क साथ लइके जउन ओका अनुसरण किहा बाहेर निकरा। उ पचे नगर क आखिरी मकाने पइ रूकेन। 18 ओकर सबहिं सेवक राजा क पास स गुजरेन, अउर सबहिं करेती, सस्बहिं पलेनी अउ गती (गत स छ: सौ मनई) राजा क लगे स गुजरेन।
19 राजा गत क इत्तै स कहेस, “तू लोग भी हमरे संग काहे जात अहा? लउट जा अउर नवा राजा (अबसालोम) क संग रहा। तू बिदेसी अहा। इ तू लोगन क ग्रह-भूइँया नाहीं अहइ। 20 ठीक कछू देरी तू हमरे संग जुड़्या। का मोका अलग-अलग जगहन पइ तोहका हमारे संग भटकई चाही? नाहीं! लउटा अउर आपन भाइयन क अपने संग ल्या। मोर पराथना अहइ कि तोहरे बरे दाया अउ वफ़दारी देखाँवा जाइ।”
21 किन्तु इत्तै राजा क जवाब दिहेस, “यहोवा क जिन्नगी क किरिया, जब तलक आप जिअत अहइँ मइँ आप क संग रहब। मोर सुआमी, राजा मइँ तोहार संग रहब जहाँ कहुँ भी जाब्या चाहे इ जीवन अही या मरण।”
22 दाऊद इत्तै स कहेस, “आवा, हम लोग किद्रोन नाला क पार करी।”
एह बरे गत क इत्तै अउ ओकर सबहिं लोग अपने बच्चन सहित किद्रोन नाले क पार गएन। 23 सबहिं लोग जोर स रोवत रहेन। राजा दाऊद किद्रोन नाले क पार किहस। तब सबहिं लोग रेगिस्ताने कइँती बढ़ेन। 24 सादोक अउ ओकर संग क लवीबंसी परमेस्सर क करार क सन्दूख क लइके चलत रहेन। उ पचे परमेस्सर क पवित्तर सन्दूख क खाले रखेन। एब्यातार तब तलक पराथना किहेस कि जब तलक सबहिं लोग यरूसलेम स बाहेर नाहीं निकर गएन।
25 राजा दाऊद सादोक स कहेस, “परमेस्सर क पवित्तर सन्दूख क यरूसलेम लउटाइ लइ जा। जदि यहोवा मोह पइ दयालु अहइ, तउ उ मोका वापस लउटाइ अउर यहोवा मोका यरूसलेम अउर आपन मन्दिर क देखइ देइ। 26 किन्तु जदि यहोवा कहत ह कि मोहे पइ खुस नाहीं अहइ तउ उ मोरे खिलाफ, जउन कछू भी चाहत ह, कइ सक्त ह।”
27 राजा याजक सादोक स कहेस, “तू एक ठु दृस्ट अहा सान्तिपूर्वक नगर क जा। आपन पूत अहीमास अउ एब्यातार क पूत योनातन स अपने संग ल्या। 28 मइँ ओन ठउरन क निचके प्रतीच्छा करब जहाँ स लोग नदी पार होइ रेगिस्तान मँ जात हीं। मइँ हुवाँ तब तलक प्रतीच्छा करब जब तलक तोहसे कउनो सूचना नाहीं मिलत।”
29 एह बरे सादोक अउ एब्यातार परमेस्सर क पवित्तर सन्दूक वापस यरूसलेम लइ गएन अउर हुवँइ ठहरेन।
अहीतोपेल क खिलाफ दाऊद क पराथना
30 दाऊद जइतून क पर्वत पइ चढ़ा। उ रोवत रहा। उ आपन मूँड़ ढाँपि लिहस अउर उ बिना जूते क गवा। दाऊद क संग क सबहिं लोगन आपन मूँड़न ढाँपि लिहेन। उ पचे दाऊद क संग रोवत भए गएन।
31 एक ठु मनई दाऊद स कहेस, “अहीतोपेल लोगन मँ स एक अहइ जउन अबसालोम क संग जोजना बनाएस।” तब दाऊद पराथना किहेस, “हे यहोवा, मइँ तोहसे पराथना करत हउँ कि तू अहीतोपेल क सलाह क नाकामयाब कइ द्या।” 32 दाऊद पर्वत क चोटी पइ आवा। इहइ उ ठउर रहा जहाँ उ अकासर परमेस्सर स पराथना करत रहा। उ समइ एरेकी हूसै ओकरे लगे आवा। हूसै क अंगरखा फटा रहा अउर ओकरे झूँड़ि पइ धूरी रही।
33 दाऊद हूसै स कहेस, “जदि तू मोरे संग चलत अहा तउ तू देख-रेख करइवाले अलावा मनई होब्या। 34 किन्तु जदि तू यरूसलेम क लउट जात ह तउ तू अहीतोपेल क सलाह क ब्यर्थ कइ सकत ह। अबसालोम स कहा, ‘महाराज, मइँ आप क सेवक हउँ। मइँ आप क बाप क सेवा किहेउँ, किन्तु अब मइँ आप क सेवा करब।’ 35 याजक सादोक अउ एब्यातार तोहरे संग होइहीं। तोहका उ सबइ बातन ओनसे कहइ चाही जेनका तू राजमहल मँ सुना। 36 सादोक क पूत अहीमास अउ एब्यातार क पूत योनातन ओनके संग होइहीं। तू ओनका, हर बात जउन सुना, मोहसे कहइ बरे पठउब्या।”
37 तब दाऊद क मीत हूसै नगर मँ गवा, अउर अबसालोम यरूसलेम आवा।


text:
जिला चित्रकूट, पहाड़ी, गांव अशोह। हिंया का रामस्वरूप, रामआसरे, अउर रामरूप का कहब हवै कि सड़क अउर नाली दस बरस से बहुतै खराब हवै। या कारन मड़ई के घरन मा पानी भर जात हवै। यहिके खातिर कइयौ दरकी प्रधान से कहा गा हवै, पै वा कउनौ ध्यान नहीं देत आय।
गांव के रामचरण अउर रामेश्वर बताइन ”हमरे दलित अउर यादव बस्ती के सड़क अउर नाली नहीं बनी आय। यहै से पानी घरन मा भरा रहत हवै। गांव के रामकृपाल के हिंया से लइके चुनबाद के दुआरे तक सड़क अउर नाली खराब हवै। यहिसे निकरै बइठै मा बहुतै परेशानी हेात हवै। प्रधान हवै तौ मड़ई का सुनते नहीं आय। या समस्या से हम दस बरस से जूझित हन, पै कउनौ कुछ नहीं सोचत आय। प्रधान उमा उर्फ चित्रा के मनसवा भैरव का कहब हवै-“ गांव के मेन सड़क खराब तौ हवै पानी तौ पहिले से भरा रहत हवै। गांव के मड़ई कहत हवै कि नाली मेन सड़क मा मिलाव दें, पै गांव के अउर मड़ई विरोध करत हवंै। या कारन सड़क नहीं बनवा पावत आहूं।
जिला चित्रकूट, पहाड़ी, गांव अशोह। हिंया का रामस्वरूप, रामआसरे, अउर रामरूप का कहब हवै कि सड़क अउर नाली दस बरस से बहुतै खराब हवै। या कारन मड़ई के घरन मा पानी भर जात हवै। यहिके खातिर कइयौ दरकी प्रधान से कहा गा हवै, पै वा कउनौ ध्यान नहीं देत आय।


text:
जिला फैजाबाद, ब्लाक तारुन। हिंआ के कइयौ गांव बूढ़ापुर, बढ़इया गांव मा दिमागी बुखार फैलय से मनई बहुत परेषान अहैं। इलाज जिला अस्पताल से करावै के बावजूद ठीक नाय हुवत बाय।
बूढ़ापुर कै संजय, जियावन कै कहब बाय कि गेदहरा सयान सबकै तेज बुखार अउर उल्टी दस्त से बुरा हाल बाय। बहुत दवाई करावै के बादौ ठीेक नाय हुवत बाय। स्वास्थ्य केन्द्र पै भी दवाई कराय के थक जात अहैं। लकिन पता नाय कवन बुखार आय ठीक हुआथै। फिर रख लियाथै।
बढ़इया कै सुनील, संजय कै कहब बाय कि दुई दिन ठीक रहाथै। 13 सितम्बर षनिवार का जिला मलेरिया अधिकारी स्वतन्त्र कुमार अउर मलेरिया निरीक्षक संतोष कुमार तिवारी जैसेन कइयौ अधिकारी जांच के ताई आय रहे। जांच कइके दवाई पूरे गांव मा छिड़कवाये अहैं जेसे मच्छर कै पैदावार न बढ़ै। अउर कुछ मनई कै खून जांच के ताई लै गा अहैं।
मुख्यचिकित्सा अधिकारी डाक्टर निर्मल कुमार बताइन कि जांच के ताईं टीम भेजी गै रही। एक सौ उनसठ मनई कै खून जांच के ताई लाय अहैं। हुवां के कइयौ गांव मा दिमागी बुखार फैला बाय।जांच के बाद पता चले। गांव मा दवा भी छिड़कवाई गै बाय। जेसे मच्छर कै प्रकोप न बढ़ै।
जिला फैजाबाद, ब्लाक तारुन। हिंआ के कइयौ गांव बूढ़ापुर, बढ़इया गांव मा दिमागी बुखार फैलय से मनई बहुत परेषान अहैं। इलाज जिला अस्पताल से करावै के बावजूद ठीक नाय हुवत बाय।


text:
यूहन्ना 17 Awadhi Bible: Easy-to-Read Version (ERV-AWA)
अपने चेलन क बरे ईसू क पराथना
17 इ सब बातन कहिके ईसू अकास कइँती निहारेस अउर बोला, “हे परमपिता, उ घड़ी आइ पहुँची अहइ, अपने पूत क महिमा द्या ताकि तोहार पूत तोहार महिमा करि सकइ। 2 तू ओका समूची मानव जाति प अधिकार दिहे अहा कि उ सबका हर एक मनई क जेका तू ओका दिहे अहा, अनन्त जीवन देइ। 3 अनन्त जीवन इ अहइ कि उ सबेन्ह तोहमँ एक ही सच्चा परमेस्सर अउर ईसू मसीह, जेका तू भेजे अहा, जानि सकइँ। 4 जउन काम तू मोका सौपे रह्या, ओनका पूरा कइके दुनिया मँ मइँ तोहका महिमावान करे अही। 5 इ बरे अब तू अपने साथ मोहूँ क महिमावान करा। हे परमपिता, उहइ महिमा मोका द्या जउऩ दुनिया स पहले तोहरे साथ मोका मिली रही।
6 “दुनिया स जउऩ मनइयन क तू मोका दिए अहा, मइँ ओनका तोहरे नाउँ क बोध कराएउँ। उ पचे लोग्ग तोहार रहेन, मुला तू ओनका मोका दिहा अउर उ सबेन्ह तोहरी आग्या क मानेन। 7 अब उ पचे जानत अहइँ कि उ चीज जउन तू मोका दिए अहा, उ तू ही स पइदा होत ह। 8 मइँ ओनका उहइ उपदेस दिए अही जउन तू मोका दिए रह्या अउर उ सबेन्ह ओका स्वीकार कइ लिहेन्ह। उ सबेन्ह अच्छी तरह बिसवास करत हीं कि तू मोका पठए अहा। 9 मइँ ओनके बरे पराथना करत अही। मइँ दुनिया क बरे पराथना नाहीं करत अही, मइँ तउ ओनही क बरे पराथना करत अही, जेका तू मोका दिए अहइ, काहेकि उ सबइ तोहार अहइँ। 10 सब चिज जउन कछू मोरी अहइँ, उ तोहार अहइँ, अउर जउन तोहार अहइँ, उ मोर अहइँ। अउर मइँ ओनही स महिमा पाए अही।
11 “मइँ अउर जियादा समइ तलक दुनिया मँ न रहब मुला उ पचे दुनिया मँ अहइँ, अउर मइँ तोहरे पास आवत अही। हे पवित्तर परमपिता अपने उ नाउँ क ताकत स ओनकइ रच्छा करा, जउन तू मोका दिए अहा ताकि मइँ अउर तू एक अहीं, वइसे ओनहू पचे एक होइ जाइँ। 12 जब मइँ ओनके साथ रहेउँ मइँ तोहरे नाउँ क ताकत स ओनकइ रच्छा कीन्ह, जउन तू मोका दिए रह्या। मइँ रच्छा कीन्ह अउर ओनके मँ स कउनो क नास नाहीं भवा, ओका छोड़के जउने क बिनास क पूत रहा, ताकि पवित्तर सास्तर क बात सच होइ सकइ।
13 “अब मइँ तोहरे लगे आवत अही, मुला इ सब बात मइँ दुनिया मँ रहि क कहत अही जइसे कि उ सबेन्ह अपने दिलन मँ मोर पूरा आनन्द पाइ सकइँ। 14 मइँ तोहार बात ओनसे बताइ दिए अही, मुला दुनिया ओनसे नफरत करेस काहेकि उ पचे संसारिक नाहीं अहइँ। वइसेन जइसेन कि मइँ दुनिया क न अही।
15 “मइँ इ पराथना नाहीं करत अही कि तू ओनका दुनिया स निकार द्या, मुला इ बरे कि तू दुस्ट आतिमा स ओनकर रच्छा करा। 16 उ पचे दुनिया क न अहीं जइसे कि मइँ दुनिया क न अही। 17 सच्चाई क जरिए तू ओनका सबेन्ह अपने सेवा मँ लगाइ द्या। तोहार बचन सच्चा अहइ। 18 जइसेन तू मोका दुनिया मँ भेजे अहा, वइसेन मइँ ओनका इ दुनिया मँ भेजे अही। 19 मइँ ओनके बरे खुदइ क तोहरी सेवा मँ लगावत अही, जइसे कि ओनहू पचे सच्चाई क जरिए खुद क तोहरी सेवा मँ लगाइ सकइँ।
20 “मुला मइँ केवल ओनही क बरे पराथना नाहीं करत अही, मुला ओनके बरे पराथना करत अही जउन एनके उपदेस स मोरे मँ बिसवास करिहीं। 21 उ सबेन्ह एक होइ जाइँ। वइसे जइसे हे परमपिता तू मोरे मँ अहा अउर मइँ तोहरे मँ अही। उ पचे मोरे सबके साथ एक होइ जाइँ। जइसे दुनिया बिसवास कर सकइ कि मोका तू भेजे अहा। 22 महिमा जउन तू मोका दिए अहा, मइँ ओनका दिए अही, जइसे ओनहू पचे एक होइ सकइँ, जइसे तू अउर मइँ एक अही। 23 मइँ ओनके मँ रही अउर तू मोरे मँ रहब्या, जइसे कि उ पचे पूरी तरह एक होइ जाइँ अउर इ दुनिया जान जाइ कि मोका तू भेजे अहा अउर तू ओनका वइसेन पिरेम करे अहा जेनता तू मोसे पिरेम करत ह।
24 “हे परमपिता, जेनका तू मोका सौपे अहा, मइँ चाहित ही कि मइँ रहउँ, उ पचे मोरे साथ ओनहू रहइँ जइसे कि ओनहू पचे मोर उ महिमा देख सकइँ जउन तू मोका दिहे अहा। इ दुनिया क रचना क पहलेन स तू मोका पिरेम करे अहा। 25 हे धार्मिक परमपिता, इ दुनिया तोहका नाहीं जानत मुला मइँ तोहका जानित ही अउर मोर चेलन जानत हीं कि मोका तू भेजे अहा। 26 मइँ ओनका तोहरे नाउँ क अकेले जानकारी नाहीं दिए अही, मइँ इ बात क जानकारी देत रहब जइसे कि जउन पिरेम पू मोसे करत ह ओनहू स करा। अउर मइँ खुदइ ओनही मँ स एक रहउँ।”


text:
Home Tags Gauri lankesh murder
Tag: gauri lankesh murder
गौरी लंकेश की मौत पर बीजेपी विधायक का विवादित बयान कहा, आरएसएस के खिलाफ...
बंगलौर | कर्नाटक की वरिष्ठ पत्रकार गौरी लंकेश की हत्या के बाद सियासी बयान बाजी भी जारी है. जहाँ कांग्रेस और अन्य गैर बीजेपी दल गौरी की हत्या के लिए आरएसएस को जिम्मेदार ठहरा रहे...
गौरी लंकेश की मौत पर जश्न मनाने वालो को फॉलो करते है मोदी, ट्वीटर...
नई दिल्ली | कन्नड़ की मशहूर पत्रकार गौरी लंकेश की मंगलवार रात को हुई हत्या के बाद देश में काफी रोष व्याप्त है. इस मुद्दे पर पत्रकार जगत भी एकजुट दिखाई दे रहा है. इसलिए बुधवार को...


text:
जिला चित्रकूट ,ब्लाक रामनगर, कस्बा रामनगर। हिंया के लल्लू का दस बरस से कउनौतान का राशन कार्ड नहीं बना आय। या कारन वा बहुतै परेशान हवै। राशन कार्ड बनावैं खातिर कइयौ दरकी पंचायत मित्र अउर प्रधान कामता प्रसाद से कहा गा, पै कउनौ ध्यान नहीं देत आय।
पंचायत मित्र राजकुमार का कहब हवै कि अबै राशन कार्ड नहीं बनत आय। जबै बनिहैं तौ बनवा दीन जई।
लल्लू का कहब हवै कि गरीबी से परेशान रहत हौं। बजार से मंहगे दाम मा गेहूं, चावल अउर चीनी खरीदैं का परत हवै। अगर राशन कार्ड बन जाये तौ इं समस्या से न जूझै का परै। पता नहीं कि सरकार कउनतान के गरीबन का राशन कार्ड बनावत हवै।
यहिनतान राशन कार्ड के दूसर समस्या जिला चित्रकूट, ब्लाक मऊ, गांव पूरब पताई मा हवै। हिंया के कुसमा, मीरा अउर चंदन समेत लगभग पांच मड़इन का कहब हवै कि बारह बरस से कउनौतान का राशन कार्ड नहीं बना आय। या कारन मिट्टी का तेल चालिस रूपिया लीटर का लइके जलाइत हन। रहैं खातिर घर भी नहीं आय। झोपड़ी बना के रहित हन। बरसात मा पानी अउर जाड़े मा ठंडी से ठिठुरित हन। अगर राशन कार्ड बन जाये अउर कालोनी मिल जाये तौ हमहूं का थोइ आराम होइ जाये। यहिके खातिर कइयौ दरकी प्रधान ममता सिंह से कहा गा, पै वा नहीं सुनत आय ।
प्रधान ममता सिंह का कहब हवै कि जबै सरकार कइती से राशन कार्ड बनिहैं अउर कालोनी अइहैं तौ मड़इन का दीन जइहैं यहिमा मोर कउनौ गलती नहीं आय।
जिला चित्रकूट ,ब्लाक रामनगर, कस्बा रामनगर। हिंया के लल्लू का दस बरस से कउनौतान का राशन कार्ड नहीं बना आय। या कारन वा बहुतै परेशान हवै। राशन कार्ड बनावैं खातिर कइयौ दरकी पंचायत मित्र अउर प्रधान कामता प्रसाद से कहा गा, पै कउनौ ध्यान नहीं देत आय।


text:
जिला फैजाबाद, ब्लाक तारुन। हिंआ के खण्ड विकास अधिकारी जवन हाल ही मा तारुन मा बी.डी.ओ कै पद सम्हालिन उनसे खबर लहरिया कै पत्रकार विकास के मुद्दा पै करिन बातचीत।
सवाल-हिंआ से पहिले आप कहां अउर कउने पद पै काम करत रहिन?
जबाब-यसे पहिले हम हरदोई ब्लाक के बाउन अउर टोडलपुर दुई ब्लाक मा खण्ड विकास अधिकारी के पद पै काम करत रहेन। हमार शुरुआत यहीं से भै बाय।
सवाल-आप सबसे ज्यादा कउने मुद्दा पै ध्यान देइहै?
जबाब-मनरेगा पै। मनरेगा मा ज्यादा से ज्यादा मेहरारु जुड़ै ज्यादा मजदूर जुडि़है तौ बजट ज्यादा पास होये अउर काम भी ज्यादा होये। हम चाहीथी मनरेगा मा मेहरारु कै भागीदारी तैतिस प्रतिशत हुवय। नियम भी इहै बाय कि मेहरारु ज्यादा से ज्यादा जुड़ै।
सवाल-आप सबसे ज्यादा मनरेगा पै काहे ध्यान दियै चाहाथिन बागवानी या अन्य मुद्दा पै काहे नाय?
जबाब-हर एक मनई चाहाथै कि ऊ सरल से सरल काम करै। योजना की ताई तौ ग्यारह शसनादेश बाय। मछली पालन, रेशम कै कीड़ा पालन जैसेन योजना बाय लकिन सब करै नाय चहतिन।
सवाल-इन्द्राआवास के बारे मा आप काव कहै चाहाथिन नियम काव बाय?
जबाब-इन्द्राआवास की ताई पैतालिस हजार वही मा शौचालय, लोहिया की ताई एक लाख दस हजार मजदूरी भी शामिल बाय। एक जून से एक नया नियम लागू भै बाय। राष्ट्रीय ग्रामीण खाद्यय मिशन योजना। जेहमा सौ प्रतिशत मेहरारु ग्राम पंचायत स्तर पै समूह बनइहै एक दूसरे कै सहयोग लै सकाथिन। जब तक कउनौ रोजगार न करिहं।
सवाल-यहि समय कहूं-कहूं बाढ़ आय गै बाय जेसे किसानन कै फसल सूख गै बाय तौ उनके ताई कवन नियम बाय?
जबाब-फसल बीमा योजना यहि साल से लागू बाय। धान, गन्ना, गेहूं हर फसल कै बीमा हुआ थै। खाद बीज के सीजन मा जे बैंक से ऋण लिया थै वकै अपने आप मा बीमा होय जा थै।
बी.डी.ओ महेन्द्रदेव से बातचीत
जिला फैजाबाद, ब्लाक तारुन। हिंआ के खण्ड विकास अधिकारी जवन हाल ही मा तारुन मा बी.डी.ओ कै पद सम्हालिन उनसे खबर लहरिया कै पत्रकार विकास के मुद्दा पै करिन बातचीत।


text:
एस्तेर 5 Awadhi Bible: Easy-to-Read Version (ERV-AWA)
एस्तेर क राजा स बिनती
5 तीसरे दिन एस्तेर आपन बिसेस साही पोसाक पहिरेस अउर राजमहल क भीतरी आंगन मँ जाइ खड़ी भइ। इ जगह राजा क बैइठा क समन्वा रही। राजा दरबार मँ अपने सिंहासने पइ बइठा रहा। राजा उहइ कइँती मुहँ किहे बइठा रहा जाहाँ स लोग सिहांसन क कच्छ कइँती प्रवेस करत रहेन। 2 तउ राजा महारानी एस्तेर क हुवाँ दरबार मँ खड़े लखेस। ओका लखिके उ बहोत खुस भवा। उ ओकरी कइँती अपने हाथ मँ थामे भए सोने क राजदण्ड क आगे बढ़ाइ दिहस। इ तरह एस्तेर उ कमरे मँ प्रवेस किहस अउर उ राजा क लगे चली गइ अउर उ राजा क सोने क राजदण्ड क सिरे क छुइ लिहस।
3 एकरे पाछे राजा ओहसे पूछेस, “महारानी एस्तेर, तू बेचैन काहे अहा? तू मोहसे का चाहति अहा? तू जउन चाहा मइँ तोहका उहइ देब। हिआँ तक कि आपन आधा राज्ज तलक, मइँ तोहका दइ देब।”
4 एस्तेर कहेस, “मइँ आपके अउर हामान क बरे एक ठु भोज क आयोजन किहेउँ ह। कृपा कइ आप अउर हामान आजु मोरे हिआँ मँ पधारें।”
5 एइ पइ राजा कहेस, “हामान क तुरंत बोलाबा जाइ ताकि एस्तेर जउन चाहत ह, हम ओका पूरा कइ सकी।”
तउ महाराजा अउर हामान एस्तेर ओनके बरे जउन भोजन आयोजित किहे रही, ओहमाँ आइ गएन। 6 जब उ पचे दाखरस पिअत रहेन तबहिं राजा एस्तेर स फुन पूछेस, “एस्तेर कहा अब तू का माँगति चाहति अहा? कछू भी माँग ल्या, मइँ तोहका उहइ दइ देब। कहा तउ उ का अहइ जेकर तोहका इच्छा अहइ? तोहर जउन भी इच्छा होइ उहइ मइँ तोहका देब। अपने राज्ज क आधा हीसां तलक।”
7 एस्तेर कहेस, “मइँ इ माँगइ चाहत हउँ। 8 जदि मोका महाराज अनुमति देइँ अउऱ जदि जउन मइँ चाहउँ, उ मोका देइ स महाराज खुस होइ तउ मोर इच्छा इ अहइ कि महाराज अउर हामान भियान मोरे हिआँ आवइँ। भियान मइँ महाराज अउर हामान क बरे एक अउर भोज देइ चाहत हउँ अउऱ इहइ समइँ इ बताउब कि असल मँ मइँ का चाहति हउँ।”
मोर्दकै पइ हामान क किरोध
9 उ दिन राजमहल क बहोत जियादा खुस होइके बिदा भवा। किन्तु जब उ राजा क दुआर पइ मोर्दकै क लखेस तउ ओका मोर्दकै पइ बहोत किरोध आवा। हामान मोर्दकै क लखत ही किरोध स पागल होइ उठा, काहेकि जब हामान हुवाँ स गुजरा, मोर्दकै नाही खड़ा भवा अउर नाहीं काँपेस अउर नाहीं हामान बरे कउनो आदर देखाएस। 10 किन्तु हामान अपने किरोध पइ कबू किहस अउर घरे चला गवा। एकरे पाछे हामान अपने मेहररु जेरेस क एक संग बोलाएस। 11 उ आपने मीतन क अगवा अपने धन अउ अनेक पूतन क बारे मँ डीगं मारत भए इ बतावइ लागा कि राजा ओकार कउने प्रकार स सन्मान करत ह। उ बढ़इ चढ़ाइ के इ भी बतावइ लाग कि दूसर सबहिं हाकिमन स राजा कउने तरह ओका अउर जियादा ऊँच पद पइ पदोन्नति दिहस ह । 12 “एतना ही नाहीं” हामान इ भी बताएस। “एक मात्र मइँ ही अइसा ममई हउँ जेका महारानी एस्तेर अपने भोज मँ राजा क संग बोलाइ पठए रही। 13 मुला मोका एन सब बातन स फुरइ कउनो खुसी नाहीं अहइ। असल मँ मइँ तसक खुस नाहीं होइ सकत जब तलक राजा क दुआर पइ मइँ उ यहूदी मोर्दकै क बइठे भए सखत हउँ।”
14 एह पइ हामान क मेहरारु जेरेस अउर ओकर मीतन ओका एक सुझाव दिहननन। उ पचे बोलेन, “कउनो स कहिके पचहत्तर फुट ऊँच ओका फासीं देइ क एक ठु फासीं क खाम्भा खड़ा करा। फुन भिंसारे राजा स कहा कि उ मोर्दकै क ओहे पइ लटतए क आदेस दे। फुन राजा क संग तू भोज पइ जाया अउर आनन्द स रह्य़ा।”
हामान क इ सुआव नीक लगा। तउ उ फाँसी क खम्भा बनवावइ क बरे कउनो क आदेस दइ दिहस।


text:
जिला चित्रकूट, ब्लाक मऊ, कस्बा खण्डेहा। हिंया के सुशील कुमार कहिस कि लगभग पचास मड़इन के खेती के जमीन दुइ बरस पहिले चकबन्दी मा चली गे हवै। उनका बदले मा लौरी अउर चकवा गांव मा पहाड़ के लगे जमीन मिली हवै। यहिसे उंई परेशान हवैं। यहै से मऊ एस.डी. अवधेश कुमार का 1 अक्टूबर 2013 का लिखित दरखास दिहिन हवै।
मऊ एस.डी.एम अवधेश कुमार का कहब हवै कि दरखास मिली हवै। जांच के बाद देखा जई। यहिके बाद उनके जमीन देवाई जई।
कस्बा के रामसिंह अउर इन्द्रपाल का कहब हवै कि दुइ बरस पहिले चकबन्दी भे रहै। चकबन्दी मा नींक जमीन चली गे। वा जमीन मा सबै फसल नींक से होत रहै। या कारन परेशान हन। जमीन पहाड़ के किनारे सरकार दिहिस हवै। वा पथरीली जमीन हवै। नींक खेती न होइ तौ कसत घर का खर्चा चली काहे कि खेती से खर्चा चलत हवै।
जिला चित्रकूट, ब्लाक मऊ, कस्बा खण्डेहा। हिंया के सुशील कुमार कहिस कि लगभग पचास मड़इन के खेती के जमीन दुइ बरस पहिले चकबन्दी मा चली गे हवै। उनका बदले मा लौरी अउर चकवा गांव मा पहाड़ के लगे जमीन मिली हवै। यहिसे उंई परेशान हवैं। यहै से मऊ एस.डी. अवधेश कुमार का 1 अक्टूबर 2013 का लिखित दरखास दिहिन हवै।


text:
BJP's legislature party leader will be N. Biren Singh;unanimously elected; will soon move to stake claim to form govt: Piyush Goel #Manipur pic.twitter.com/msj6BH5567— ANI (@ANI_news) March 13, 2017
मणिपुर के मुख्यमंत्री के लिए बीजेपी ने एन. बीरेन सिंह को चुना
इंफाल: मणिपुर में भारतीय जनता पार्टी (BJP) ने मुख्यमंत्री पद के लिए एन. बीरेन सिंह को चुना है। वह जल्द ही राज्यपाल नजमा हेपतुल्ला से मिलकर सरकार बनाने का दावा पेश करेंगे। बीरेन सिंह हीनगैंग विधानसभा क्षेत्र से विधायक हैं। वह राज्य में भाजपा के पहले मुख्यमंत्री होंगे। उन्होंने निकटतम प्रतिद्वंद्वी तृणमूल कांग्रेस के पांगीजम सरतचंद्र सिंह को हराया था।
फुटबाल खिलाड़ी से पत्रकार और फिर राजनेता बने बीरेन सिंह एक समय निवर्तमान मुख्यमंत्री इबोबी सिंह के खास सहयोगी थे। पिछले साल उन्होंने कांग्रेस से राहें जुदा कर ली थी और भाजपा का दामन थाम लिया था।
60 सदस्यीय मणिपुर विधानसभा में कांग्रेस ने 28 और भाजपा ने 21 सीटें जीती हैं। दोनों बहुमत से दूर हैं। लेकिन अन्य छोटे दलों, एक निर्दलीय और कांग्रेस के एक विधायक के समर्थन से भाजपा ने 32 विधायकों का समर्थन जुटा लिया है, जो सरकार गठन के लिए पर्याप्त है।
अन्य दलों में नागा पीपुल्स फ्रंट और नेशनल पीपुल्स पार्टी को चुनाव में चार-चार सीटें हासिल हुईं। ऑल इंडिया तृणमूल कांग्रेस और लोक जनशक्ति पार्टी के हिस्से एक-एक सीटें आई, वहीं एक सीट पर निर्दलीय उम्मीदवार की जीत हुई थी


text:
प्रेरितन क काम 28 Awadhi Bible: Easy-to-Read Version (ERV-AWA)
माल्टा द्वीप प पौलुस
28 इ सब कछू स सुरच्छा क साथ बच निकरे क पाछे हम सबन क पता लाग कि उ द्वीप क नाउँ माल्टा रहा। 2 हुवाँ क मूल-नीवासियन हमरे संग असाधारण रूप स नीक बियूहार किहेन। काहेकि जाड़ा रहा अउर बरखा होइ लाग, यह बरे उ पचे आगी बारेन अउर हम सबन क सुआगत किहेन। 3 पौलुस लकड़ी क गठरा बनाएस अउर जब उ आगी प लकड़ियन क धरत रहा तबहिं गर्मी लागे स एक बिख स भरा नाग बाहेर निकरा अउर उ ओकरे हाथ क डस लिहेस। 4 हुवाँ क निवासी जब उ जंतु क ओकरे हाथ स लटकत भवा निहारेन तउ उ पचे आपुस मँ कहइ लागेन, “सचमुच ही इ मनई हत्तियारा अहइ। जदि अपि इ सागर स बचिके निकरा अहइ मुला दिब्ब निआव ऍका जिअइ देत नाहीं बा।”
5 मुला पौलुस उ नाग क आगी मँ ही पटकेस। पौलुस क कउने तरह क हानि नाहीं भइ। 6 मनइयन सोचत रहेन कि उ या तउ सूजि जाइ या फिन बरबस धरती प भहराइ के मरि जाइ। मुला बहोत देर तलक जोहे क पाछे अउर लखिके ओका असाधारण रूप स कछू नाहीं भवा अहइ, उ पचे आपन बिचार बदल दिहेन अउर बोलेन, “इ तउ कइनो देवता अहइ!”
7 उ ठउर क नगिचे ही उ द्वीप क प्रधान मनई पुबलियुस की खेत रहा। उ आपन घरे लइ जाइके हमार सुआगत-सत्कार किहेस। बड़ा खुला मन स तीन दिना तलक उ हमार मेहमानदारी करत रहा। 8 पुबलियुस क बाप बिस्तर प ओलरा रहा। ओका बोखार अउर पेचिस होत रही। पौलुस ओसे भेंटइ भितरे गवा। फिन पराथना करइ क पाछे उ ओह पार आपन हाथ धरेस अउर उ नीक होइ गवा। 9 इ घटना क बाद उ द्वीप क बाकी सबहिं बेरमियन हुवाँ आएन अउर उ पचे नीक होइ गएन।
10-11 कहइ उपहार स हमार मान बढ़ाएन अउर जब हम हुवाँ स नाउ प आगे चलेन तउ उ पचे सब जरूरी चीज क लइ आइके हमका दइ दिहेन।
पौलुस क रोम जाब
तीन महीना पाछे सिकन्दरिया क एक जहाज स हम चल पड़ेन। इ द्वीप प जहाज जाड़ा भरे क बरे रूका जहाज क आगे क हींसा मँ जुड़वा भाइयन क चीन्हा बना रहा। 12 फिन हम पचे सरकुसा जाइ पहोंचेन जहाँ हम तीन दिना तलक ठहरेन। 13 हुवाँ स जहाज स हम सबइ रेगियुम पहोंचेन अउर फिन अगले ही दिन दखिनाई हवा चली। तउ अगले दिन हम पुतियुली पहोंचेन। 14 हुवाँ हमका कछू बंधु मिलेन अउर उ पचे हमका हुवाँ सात दिना ठहरइ क कहेन अउर इ तरह हम रोम पहोंचि आएन। 15 जब हुवाँ क भाइ लोगन क हमार सूचना मिली तउ उ पचे अप्पियुस क बजार अउर तीन सराय तलक हम पचन स भेंटइ आएन। पौलुस जब ओनका लखेस तु परमेस्सर क धन्यबाद दइके आपना ढ़ाढ़स बढ़ाएस।
पौलुस क रोम आउब
16 जब हम सबइ रोम पहोंचेन तउ एक ठु सिपाही क देखरेख मँ पौलुस क अपने आप अलग रहइ क अनुमति दीन्ह गइ।
17 तीन बरिस पाछे पौलुस यहूदी नेतन क बोलाएस अउर ओनकइ बटुर जाए प उ ओनसे बोला, “भाइयो, चाहे मइँ आपन रास्ट्र या आपन पूर्वजन क व्यवस्था क खिलाफ कछू भी नाहीं किहेउँ ह, तउ भी यरुसलेम मँ मोका बंदी क रूप मँ रोमी लोगन क हवाले कइ दीन्ह गवा रहा। 18 उ पचे मोर जाँच पड़ताल किहेन अउर मोका छोड़इ चाहेन काहेकि अइसा कछू मइँ किहेउँ ही नाहीं रहा जउन मउत क सजा क काबिल होत 19 मुला जब यहूदी लोगन एतराज किहेन तउ मइँ कैसर स फिन बिचार करइ क पराथना करइ क बेबस होइ गएउँ ।यह बरे कि नाहीं कि मइँ आपन ही लोगन प कउनो दोख लगावइ चाहत रहेउँ। 20 इहइ कारण अहइ जेहसे मइ तोहसे मिलइ अउर बातचीत करइ चाहत रहेउँ काहेकि इस्राएल क उ भरोसा ही बाटइ जेकरे कारण मइँ जंजीर मँ बंधा अहउँ।”
21 यहूदी नेतन पौलुस स कहेन, “तोहरे बारे मँ यहूदिया स न तउ कउनो चिट्ठी ही मिली बाटइ, अउर न ही हुवाँ स आवइवाला कुउनो भी भाई तोहार कइनो खबर दिहेन अउर तोहरे बारे मँ कउनो बुरी बात कहेस। 22 मुला तोहार का बिचार अहइँ, इ हम तोहसे सुनइ चाहित ह काहेकि हम जानित ह कि लोग सब कछू पंथ क खिलाफ बोलत रहत हीं।”
23 तउ उ पचे ओकरे साथ एक दिन ठहराएन। अउर फिन जहाँ उ ठहरा रहा, बड़ी गनती मँ ओइके उ लोग बटुर गएन। मूसा क व्यवस्था अउर नबी लोगन क किताबन स ईसू क बारे मँ ओनका समझावइ क जतन करत भए उ परमेस्सर क राज्य क बारे मँ आपन साच्छी दिहेस अउर समुझाएस। 24 उ जउन कछू कहे रहा, ओहसे कछू मिला तउ बात मान गएन मुला कछू बिसवास नाहीं किहेन। 25 फिन आपुस मँ एक दूसर स असहमत होत भएन उ पचे हुवाँ स जाइ लागेन। तब पौलुस एक बात अउर कहेस, “यसायाह नबी क जरिया पवित्तर आतिमा तोहरे पूर्वजन स केतॅना ठीक कहे रहा,
26 ‘जाइके इन लोगन स कहि द्या:
तू पचे सुनब्या,
पर न बुझब्या कबहुँ।
लखत ही लखत बस तू रहब्या हज
न बुझब्या कबहुँ भी!
27 काहेकि ऍनकइ हिरदय मूर्खपन स गवा भरि
कान ऍनकइ मुस्किल स सुनत हीं
अउर कइ लिहन मूँद आँखी आपन इ सबइ,
काहेकि अइसा न होइ जाइ कि
इ सबइ आँखीन स लखइँ, सुनइँ
अउर कान स आपन
अउर समुझइँ हिरदय मँ, लौटइँ
साइद अउर करइ पड़ब मोका चंगा ओनका।’
28 “यह बरे तोहका जान लेइ चाही कि परमेस्सर क इ उद्धार बिधर्मियन क लगे पठइ दीन्ह ग अहइ। उ पचे ऍका सुनिहीं।” 29
30 हुआँ किराये क आपन मकान मँ पौलुस पूरा दुइ बरिस तलक ठहरा। जउन कउनो भी ओसे मिलइ आवत, उ ओकर सुआगत करत। 31 उ परमेस्सर क राज्य क प्रचार करत रहत अउर पर्भू ईसू मसीह क बारे मँ उपदेस देत। उ इ कारज क पूरा बेडर होइके अउर बगेरे कउनो बाधा क मानत भवा करत रहा।


text:
जिला चित्रकूट, ब्लाक कर्वी, एल.आई.सी. के सउहें। हिंया 28 फरवरी का आंधी आवैं से खम्भा गिरैं से ट्रान्सफारमर के जाली टूट गे रहै। वा जाली अबै तक बिजली विभाग नहीं बनवाइस हवै। यहै से जानवरन के करंट लागै से मउत होइ सकत हवै। येत्ती गम्भीर समस्या होय के बाद भी बिजली विभाग अंजान हवै।
मिशन रोड के पवन अउर राजू कहत हवैं कि आंधी आवैं से बिजली के दुइ खम्भा गिर गें। एक बिजली का खम्भा ट्रान्सफारमर मा गिरा। यहै से ट्रान्सफारमर के जाली टूट गे हवै। दुइ दिन तक बिजली भी नहीं रही आय। बिजली के जाली सुधरावैं खातिर कर्वी बिजली विभाग मा 4 मार्च 2015 का लिखित दरखास दीन गे, पै अबै तक ट्रान्सफारमर के जाली का नहीं बदला गा हवै। अगर यहिनतान ट्रान्सफारमर धरा रही तौ कउनौ भी समय गम्भीर घटना होय का डेर हवै। अगर बिजली का ट्रान्सफारमर बदल जाये तौ हमार इं सबै समस्या खतम होइ सकत हवै। कर्वी बिजली विभाग के जेई राजेन्द्र कुमार राजपूत का कहब हवै कि बिजली के ट्रान्सफारमर के जाली अप्रैल तक बदला दीन जई। अबै तक मोहिका यहिके बारे मा कउनौ पता नहीं रहा आय।
जिला चित्रकूट, ब्लाक कर्वी, एल.आई.सी. के सउहें। हिंया 28 फरवरी का आंधी आवैं से खम्भा गिरैं से ट्रान्सफारमर के जाली टूट गे रहै। वा जाली अबै तक बिजली विभाग नहीं बनवाइस हवै। यहै से जानवरन के करंट लागै से मउत होइ सकत हवै। येत्ती गम्भीर समस्या होय के बाद भी बिजली विभाग अंजान हवै।


text:
यसायाह 47 Awadhi Bible: Easy-to-Read Version (ERV-AWA)
बाबुल क परमेस्सर क संदेस
47 “हे बाबुल क वुँवारी पुत्री,
खाले धूरि मँ गिरि जा अउर हुँवा पइ बइठ जा।
अब तू रानी नाहीं अहा।
लोग अब तोहका कोमल अउर सुन्नर नाहीं कहा करिहीं।
2 अब तोहका आपन कोमल ओढ़ना उतारिके कठिन परिस्रम करइ चाही।
अब तू चवकी ल्या अउर ओह पइ आटा पीसा।
तू आपन घाघरा इतना ऊपर उठावा कि लोगन क तोहार टाँगन देखाइ लग जाइँ अउर नंगी टाँगन स तू नदी पार करा।
तू आपन देस तजि द्या।
3 लोग तोहरे बदन क लखिहीं अउर उ पचे तोहार भोग करिहीं।
तू अपमानित होबू।
मइँ तोहसे बुरे कर्मन क मोल देवाउब जउन तू किहा ह।
तोहरी मदद क कउनो भी मनई अगवा नाहीं आइ।”
4 “मोर लोग कहत हीं, ‘परमेस्सर हम लोगन क बचावत ह।
ओकर नाउँ, इस्राएल क पवित्तर सर्वसक्तीमान अहइ।’”
5 यहोवा कहत ह, “हे बाबुल, तू बइठ जा अउर वुछ भी जिन कहा।
बाबुल क बिटिया, चली जा अँधियारा मँ।
काहेकि अब तू अउर जियादा ‘राज्जन क रानी’ नाहीं कहवाई।
6 “मइँ आपन लोगन पइ किरोध किहे रहेउँ।
इ सबइ लोग मोर आपन रहेन,
किन्तु मइँ कोहान रहेउँ, एह बरे मइँ ओका अपमानित किहेउँ।
मइँ ओनका तोहका दइ दिहेउँ, अउर तू ओनका दण्ड दिहा।
तू ओन पइ कउनो करुणा नाहीं दर्साया
अउर तू ओन बूढ़न पइ भी बहुत कठिन काम क जुआ लाद दिहा।
7 तू कहा करत रहिउ, ‘मइँ अमर हउँ मइँ सदा रानी रहब।’
किन्तु तू ओन बुरी बातन पइ धियान नाहीं दिहा
जेनका तू ओन लोगन क संग किहे रह्या।
तू कबहुँ नाहीं सोच्या कि पाछे का होइ।
8 एह बरे अब, ओ ‘मनोहर मेहरारू,’ मोर बात तू सुन ल्या।
तू आपन क सुरच्छित जाना अउर अपने आप स कहा।
‘केवल मइँ ही महत्वपूर्ण मनई हउँ, मोरे समान कउनो दूसर बड़का नाहीं अहइ।
मोका कबहुँ भी विधवा नाहीं होब अहइ, मोरे सदैव बच्चन होत रहिहीं।’
9 इ सबइ दुइ बातन तोहरे संग मँ घटित होइहीं:
पहिले, तोहार बच्चन तोहसे छूट जइहीं अउर फुन तोहार पति भी तोहसे छूट जाइ।
हाँ, इ सबइ बातन तोहरे संग जरूर घटिहीं।
तोहार सबहिं जादू अउर सक्तीसाली टोनन तोहका नाहीं बचाइ पइहीं।
10 तू बुरे काम करति अहा, फुन भी तू आपन क सुरच्छित समुझति अहा।
तू कहा करति अहा कि तोहार बुरे काम क कउनो नाहीं लखत।
तू बुरे काम करति अहा किन्तु तू सोचति अहा कि तोहार बुद्धि अउर तोहार गियान तोहका बचाइ लेइहीं।
तू खूद क सोचति अहा कि बस एक तू ही महत्वपूर्ण अहा।
तोहरे जइसा अउर कउनो भी दूसर नाहीं अहइ।
11 किन्तु तोह पइ बिपत्तियन अइहीं।
तू नाहीं जानतिउ कि उ कब होइ जाइ, किन्तु बिनास आवत अहइ।
तू ओन बिपत्तियन क रोकइ बरे कछू भी नाहीं कइ पउबिउ।
तोहार बिनास ऍतना हाली होइ कि तोहका तक भी न चली कि का कछू तोहरे संग घट गवा।
12 जादू अउर टोना क सीखइ मँ
तू कठिन मेहनत करत भए जिन्नगी बिताइ दिहा।
तउ अब आपन जादू अउर टोना क चला।
संभव अहइ टोने टोटके तोहका बचाइ लेइँ।
समंव अहइ-ओनसे तू कउनो क डेराइ द्या।
13 तोहरे लगे बहोत स सलाहकार अहइँ।
का तू ओनकर सलाहन स तंग आइ चुकी अहइ?
तउ फुन ओन लोगन क जउन सितारन बाँचत ही, बाहेर पठवा।
जउन बताइ सकत हीं महीना कब सुरू होत ह।
तउ संभव अहइ उ पचे तोहका बताइ पाँवइ कि तोह पइ कब विपत्तियन पड़िहीं।
14 किन्तु उ सबइ लोग तउ खुद आपन क बचाइ नाहीं पइहीं।
उ पचे घासे क तिनकन जइसे भक स बरि जइहीं।
उ पचे ऍतना हाली बरिहीं कि अंगार तलक कउनो नाहीं बची जेहमाँ रोटी सेकी जाइ सकइ।
कउनो आगी तलक नाहीं बची जेकरे लगे बइठिके उ पचे खुद क गर्माइ लेइँ।
15 अइसा ही हर वस्तु क साथ मँ घटी जेनके बरे तू कड़ी मेहनत किहा।
तोहरे जिन्नगी भइ जेनसे तोहार वइपार रहा,
उ पचे ही मनइयन तोहका तजि देइहीं, हर कउनो आपन-आपन राह चला जाइ।
कउनो भी मनई तोहका बचावइ क नाहीं बची।”


text:
औरत के साथै छेड़खानी, बलात्कार, अपहरण जइसे केस मा पुलिस बहुत कम केष मा कारवाही करत है। रिपोर्ट लिखैं अउर बयान होय के बाद भी काहे कारवाही नहीं कीन जात आय।कारवाही खातिर जनता का धरना प्रदर्धन अउर जुलूस का सहारा काहे ले का परत है।
पिछले हफ्ता से कर्वी अउर बांदा मा रेप के मामला मा अलग-अलग मड़ई भूख हड़ताल करिन अउर धरना प्रदर्षन कइके नियाव के गोहार लगाइन हैं। बलात्कार के अपहरण जइसे के मामला मा अबै भी संवेदनषील निहाय। वा इनतान के केसन मा उल्टा समझउता करैं का दबाव बनावत है। या तौ परिवार कावापस केस लें का दबाव बनावत है। जब कानून बना है तौ वहिका सही इस्तेमाल काहे नहीं कीन जात है। आखिर पुलिस अउर प्रषासन कबै इनतान के मामलन मा गम्भीर होइहैं।


text:
जिला फैजाबाद, ब्लाक मया,गांव काजीपुर गाडर, मजरा मण्डक कोटवा। हिंआ दुई साल से मनरेगा कै तहत काम नाय मिलत बाय।
लौंगा, दासू, लुभना बताइन कि केतना बार काम करै तायि मांग किहेन तौ कहिहै पैसा नाय आय बाय। तौ कबहौ कहिहै कि जगह नाय बाय कहां काम करवाई इहै कहत दुई साल गुजर जात बाय। शिवनाथ, दीनानाथ बताइन कि न काम मिला थै अउर न भत्ता दियाथिन कि जेतना दिन नाय हुअत बाय वतना दिन के पैसा कै भुगतान करै जब रोजगार सेवक उनिसा से कहा तौ टार जाथे अउर प्रधान खाली सुनिके चला जइहै कुछ बोलबै नाय करतिन। रोजगार सेवक कै काम उनकै भाय कराथिन रोजगार उनिसा कै यकरे बारे मा कउनौ जिम्मेदारी नाय बाय।
रोजगार सेवक उनिसा पाल कै भइया प्रवेश बताइन कि जून महीना से पैसा आय बाय खडन्जा कै काम शुरू हुवै वाला रहा लकिन बरसात के कारण नाय होय पावत बाय।
जिला फैजाबाद, ब्लाक मया,गांव काजीपुर गाडर, मजरा मण्डक कोटवा। हिंआ दुई साल से मनरेगा कै तहत काम नाय मिलत बाय।


text:
चित्रकूट जिला मा लगभग छह महीना से बहुतै ज्यादा हत्या होत हवैं। मड़इन का आरोप हवै कि पुलिस इं मामलन का रोकै मा नाकाम रही हवै।
ब्लाक मानिकपुर, गांव हनुवा, पुरवा पतेरिया। हिंया के रानी का कहब हवै कि 7 नवम्बर 2014 का मनसवा रामसंवारे लड़का सोनू अउर नरेन्द्र खेत मा पानी लगावैं खातिर पाइप लगावत रहैं। तबहिने परिवार के मोहित अउर रोहित लड़ाई करैं लाग अउर मना करिन कि पाइप हमार जमीन से नहीं निकर सकत हवै। येत्ते मा सुधा देवी अपने मनसवा मोहित का बदूंक दइ दिहिस। वा गोली मार दिहिस मौके मा रामसंवारे अउर सोनू के मउत होइगे नरेन्द्र इलाहाबाद मा भर्ती हवै। मौके मा डी.एम. अउर एस.पी. जांच करिन हवै अउर आरोपिन का जेल भेज दीन गा हवै।
मोहित के बाप रामभरोसे का कहब हवै कि मोहिका या मामल के बारे मा पता नहीं हवै। मैं अलग रहत हौं।
मानिकपुर थाना के दरोगा ओम प्रकाष तिवारी कहत हवैं कि कि 10 नवम्बर का चार लोगन (मोहित, सोहित, सुधा देवी अउर रोहित) का जेल भेज दीन गा हवै। चारौ के खिलाफ मुकदमा लिख गा हवै। मुकदमा के संख्या 138ध्14 हवै। मुकदमा मा धारा 147 (हत्या करैं मा पांच से ज्यादा लोग शामिल होब) 148 (हथियार से लैस) 149 (हथियार से जानलेवा हमला) 302 (हत्या) 307ध्120 डी. (हत्या करैं खातिर उकसावब) लााग हवैं।
ब्लाक रामनगर, गांव इटवां। हिंया के माता बदल बतावत हवै कि मोर लडका दिनेश अउर सूरज 11 नवम्बर 2014 के रात मा 2 बजे सोवत रहैं। तबहिने तीन बदमाष आय अउर बड़े लडका दिनेष के पैर मा गोली मार दिहिन अउर छोट लड़का सूरज का उठा लइगे। यहिके रपट रैपुरा थान मा 12 नवम्बर 2014 का लिखाये हौं। पुलिस अबै तक कउनौ सुराक नहीं लगा पाइस हवै।
रैपुरा थाना के मुंषी रामगोपाल का कहब हवै कि 307 (हत्या करैं का प्रयाश) अउर 364 (हत्या करैं खातिर अपहरण करब) लाग हवै। पुलिस बदमाशन का ढूढ़ै के कोशिश करत हवैं।
ब्लाक मऊ, गांव मंडौर के फूलेष का कहब हवै कि मोरे लड़का अजय कुमार के उम्र अट्ठाइस साल हवै। वा पढ़ै खातिर खटवारा गांव मा 26 अक्टूबर का गा रहै पै लउट के अबै तक नहीं आवा आय। पहिले लागत रहै कि कतौं रिश्तेदारी मा चला गा होइ हर जघा ढूढ़ा गा। अबै तक कउनौ पता नहीं चला। या कारन 10 नवम्बर का मऊ थाना मा सूचना दीन गे
मऊ थाना के दीवान रामदेव शुक्ला का कहब हवै कि गुमशुदगी के रिपोर्ट लिख लीन गे हवै। जांच चलत हवै। यहिके बाद पता लागै मा कारवाही होइ।
एस.पी. स्वामी प्रसाद का कहब हवै इनतान के केस का रेाकै खातिर जिला मा पुलिस लगा दीन गई हवै। अपहरण अउर हत्या करै वालेन के खिलाफ कारवाही कीन जई।
चित्रकूट जिला मा लगभग छह महीना से बहुतै ज्यादा हत्या होत हवैं। मड़इन का आरोप हवै कि पुलिस इं मामलन का रोकै मा नाकाम रही हवै।


text:
रूत 4 Awadhi Bible: Easy-to-Read Version (ERV-AWA)
बोअज़ तथा दूसर सम्बन्धी
4 बोअज़ उ ठउरे पइ गवा जहाँ नगर दुआरे पइ लोग एकट्ठा होत हीं। बोअज़ तब तलक हुआँ बइठा रहा जब तलक उ संरच्छक हुवाँ स नाहीं गुजरा जेकर जिक्र बोअज़ रूत स किहे रहा। तब बोअज़ ओका बोलाएस, “हिआँ आवा मित्र! हिआँ बइठा।” यह बरे उ हुआँ बइठेस।
2 तब बोअज़ हुआँ गवाहन क बटोरेस। बोअज़ नगर क दस बुजुर्गन क बुलाएस। उ कहेस, “हिआँ बइठा!” एह बरे उ पचे हिआँ बइठ गएन।
3 तब बोअज़ उ संरच्छक स बातन किहस। उ कहेस, “नाओमी मोआब क धरती स लउट आइ अहइ। उ भुइँया क एक टूका बेचेस ह। जउन हमारे सम्बन्धी एलीमेलेक क रहेन। 4 मइँ तय किहेउँ ह कि मइँ इ बिसय मँ हिआँ क बसइया लोगन अउर आपन बुजुर्ग लोगन क समन्वा तोहसे कहउँ। अगर तू इ भुइँया क मुल्य वापिस लइ क चाहत ह तउ एका खरीद ल्या। अगर तू इ भुइँया क वासप नाहीं खरीदइ चाहत ह तउ मोका कहा। मइँ जानत हउँ कि तोहरे पाछे उ मनई मइँ ही हउँ जउन भुइँया क खरीद सकत हउँ। जदि तू उ भुइँया क नाहीं खरीदब्या, उ मइँ हउँ जउन ओका खरीदब।”
तब उ मनई जवाब दिहेस, “मइँ इ भुइँया क खरीदब।”
5 तब बोअज़ कहेस, “जदि तू भुइँया नाओमी स बेसहब्या तउ तोहका मृतक क मेहरारू, मोआबी मेहरारू रूत भी मिली। जब रूत क बच्चा होइ तउ उ भुइँया उ बच्चे क होइ। इ तरह भुइँया मृतक क परिवार मँ ही रही।”
6 निचके क सम्बन्धी जवाब दिहस, “मइँ भुइँया क वापस बेसहि नाहीं सकत। जदपि इ भुइँया मोर होइ चाही किन्तु मइँ एका बेसही नाहीं सकत। जदि मइँ अइसा करत हउँ तउ मोका आपन सम्पत्ति स हाथ धोऊब पड़ सकत ह। एह बरे तू उ भुइँया क बेसहि सकत ह।” 7 (इस्राएल मँ बहोत समइ पहिले जब कउनो मनई कउनो सम्पत्ति क बेसहत, छुड़ावत या सम्पत्ति क बदलि करत रहा, तउ एक मनई आपन जूता क उतारत रहा अउर दूसर मनई क दइ देत रहा। इ ओनके बेसहइ क प्रमाण रहा।) 8 तउ उ निचके क सम्बन्धी बोअज़ स कहेस, “भुइँया तू आपन बरे बेसही लइ!” तउ उ आपन एक जूता क उतारेस अउर एका बोअज़ क दइ दिहस।
9 तब बोअज़ बुजुर्गन अउ सबहि मनइयन स कहेस, “आजु आप लोग मोरे गवाह अहउँ कि मइँ नाओमी स उ सबइ सबहि चिजियन खरीदत हउँ जउन एलीमेलेक, किल्योन अउ महलोन क अहइँ। 10 मइँ रूत क भी आपन मेहरारू बनावइ बरे बेसहत हउँ। मइँ इ एह बरे करत अहउँ कि मृतक क सम्पत्ति ओकरे परिवार क लगे ही रही। इ तरह मृतक क नाउँ ओकरे परिवार अउ ओकरी भुइँया स नाहीं हटावा जाई। आप लोग आजु एकर गवाह अहइँ।”
11 इ तरह सबहि लोग अउर बुजुर्गन जउन नगर दुआर क समीप रहेन, गवाह भएन। उ पचे कहेन, “इ मेहरारू जउन तोहरे घर जाई, यहोवा ओका राहेल अउ लिआ जइसी करइ जउन इस्राएल बंस क बनाएस। हम पराथना करित ह तू एप्राता मँ सकातीसाली ह्वा! तू बेतलेहेम मँ प्रसिद्ध ह्वा। 12 जइसे तामार यहूदा क पूत पेरेस क जनम दिहेस अउर ओकर परिवार महान बना। उहइ तरह यहोवा तोहका भी रूत स कई पूत देइ। अउर तोहार परिवार भी ओकरी तरह महान होइ।”
13 इ तरह बोअज़ रूत स बियाह किहेस। यहोवा रूत क गर्भवती होइ दिहस अउर रूत एक ठु पूत क जन्म दिहस। 14 नगर क मेहररूअन नाओमी स कहेन, “उ यहोवा क आभार माना जउन तोहका अइसा संरच्छक दिहस। यहोवा करइ उ, इस्राएल मँ प्रसिद्ध होइ। 15 उ तोहका फुन स जवान बनाइ देइ। अउर बुढ़ापे मँ उ तोहार धियान राखी। तोहरी बहू क कारण इ घटना घटी अहइ। उ इ बच्चा तोहरे बरे गर्भ मँ धारण किहेस उ तोहसे पिआर करत ह, अउर उ तोहरे बरे सात बेटन स जियादा उत्तिम अहइ।”
16 नाओमी लरिका क लिहस, ओका आपन बाहन मँ उठाइ लिहस, अउर ओकर पालन-पोसण किहस। 17 पड़ोसियन बच्चा क नाउँ राखेन। ओन मेहररूअन कहेन, “अब नाओमी क लगे एक पूत अहइ।” पड़ोसियन ओकर नाउँ ओबेद राखेन। ओबेद यिसै क बाप रहा अउर यिसै, दाऊद क बाप रहा।
रूत अउ बोअज़ क परिवार
18 पेरेस क परिवार क बंसावली इ अहइ:
पेरेस हिस्रोन क बाप रहा।
19 राम क बाप हिस्रोन रहा।
अम्मीनादाब क बाप राम रहा।
20 नहसोन क बाप अम्मीनादाब रहा।
सल्मोन क बाप नहसोन रहा।
21 बोअज़ क बाप सल्मोन रहा।
ओबेद क बाप बोअज़ रहा।
22 यिसै क बाप ओबेद रहा।
दाऊद क बाप यिसै रहा।


text:
नेपाल के मुख्यमंत्री का नाम क्या है?
(A) खड्ग प्रसाद शर्मा ओली
(B) लालबाबू राउत गद्दी
(C) भीम आचार्य
(D) शेरधन राई
Post Views:
9
Correct Answer : लालबाबू राउत गद्दी
Explanation :
नेपाल के पहले मुख्यमंत्री का नाम लालबाबू राउत गद्दी है। 20 सितंबर 2015 के अनुसार नेपाल को भारतीय राज्य प्रणाली की तरह ही सात राज्यों में विभाजित किया गया है। जिनके नाम प्रदेश संख्या 1 से लेकर प्रदेश संख्या 7 है। नेपाल में पहली बार राज्यों का गठन होने के बाद प्रदेश संख्या 2 के मुख्यमंत्री चुनाव में लालबाबू राउत गद्दी जीते और उन्हें पहला मुख्यमंत्री बनने का सौभाग्य मिला। ....Read More
Useful for Exams : UPSC, State PSC, IBPS, SSC, Railway, NDA, Police Exams
Like The Facebook Page CurrentGK
for Current Affairs, Latest GK
& Employment News
Web Title : nepal ke mukhyamantri ka naam kya hai


text:
जिला चित्रकूट, ब्लाक मऊ, गांव सखौंहा। हिंया के इन्दल अउर कल्लू का आरोप हवै कि खराब फसल के मुआवजा का चेक तौ मिल गा पै चेक मा नाम गलत हवै। यहै से उंई लेखपाल अउर तहसीलदार के चक्कर लगावत हवै।
इन्दल का कहब हवै कि सात बीघा जमीन हवै। वहिमा गेहूं बोवा रहै सरकार कइती से खराब फसल का मुआवजा बयालिस सौ रूपिया का चेक मिला हवै। वा चेक मा इन्दल के जघा इन्द्रपाल लिखा हवै।
कल्लू भी कुछ यहिनतान कहिस कि साढ़े तीन बीघा जमीन हवै। पन्द्रह सौ रूपिया का चेक मिला, पै वा कउनौ काम का नहीं आय।
लेखपाल देशराज कहिस कि इन्दल अउर कल्लू का नाम सही करवा दीन जई। मऊ तहसीलदार कतवारूराम कहिन कि लेखपाल से कहा जई कि वा कसत नाम गलत नाम के चेक काटिस हवै। या लेखपाल के एक बड़ी लापरवाही हवै।


text:
जिला अम्बेडकरनर, ब्लाक कटेहरी, ग्रामसभा खेवांर, गांव दानी मिश्र का पुरवा। यहिंके मनई अउर लड़की के पिता कै आरोप बाय कि 16 अप्रैल 2015 का सैंतिस साल के मेहरारु ममता का उनकै पति हत्या कइके आत्महत्या देखावै के ताई मिट्टी कै तेल डारिके जलाय दिहिन। अउर पुलिस से बचै के ताई घर से भाग गइन। सूचना पै पहंुचिन अहिरौली थाना कै एस.ओ. षव कै पोस्ट मार्टम के ताई भेजिन। ममता के पिता के तहरीर पै पति के खिलाफ केस दर्ज भै बाय।
गांव वाले बताइन कि जिला सुल्तानपुर गांव कोटिया थाना कादीपुर कै रहै वाले जगदीष पाण्डेय कै बिटिया ममता कै षादी दानी मिश्र का पुरवा गांव मा पहिले के दरोगा पद पै रहै वाले राममूरत मिश्र के बेटवा भानू प्रकाष के साथे भै रहा। पति पत्नी मा काफी दिन से बिवाद चलत रहा। वहि दिन भानू अपने पत्नी ममता का खूब मारिन अउर हत्या कै दिहिन। आत्म हत्या देखावै के ताई मिट्टी कै तेल डारि के जलाय दिहिन। वकरे बाद घर से भाग गइन। ससुर राममूरत मिश्र लखनऊ मा रहाथे बिमार हुवय के कारण सब उनका देखै चला गै रहिन केहू रहा नाय। गांव कै एक मेहरारु उनके घर गै तौ देखिस ममता कै षव अउर घरमा केहू नाय रहा। तब सबका बताइस। अहिरौली थाना मा फोन कइगा। ममता कै पिता जगदीष प्रसाद पाण्डेय बताइन कि दुइनौ जने मा बइठत नाय रहा। उनका सुधारै के ताई ममता बोलत रहीं। हमका फोन से पता चला तौ हम आयन। अंगना मा ममता कै षव पड़ा रहा पति भाग गै रहिन।
अहिरौली थाना कै एस.ओ. राजेष यादव बताइन कि ममता के पिता जगदीष प्रसाद के तहरीर पै पति भानू प्रकाष मिश्रा बेटवा राममूरत मिश्रा के खिलाफ केस दर्ज भै बाय। मुकदमा अपराध संख्या 56/15धारा 498अ, 302 आई पी.सी. लाग बाय। भानू प्रकाष मिश्रा कै तलास कै जात बाय। जल्दी गिरफतारी होये।
पत्नी का जिन्दा जलावै कै आरोप
जिला अम्बेडकरनर, ब्लाक कटेहरी, ग्रामसभा खेवांर, गांव दानी मिश्र का पुरवा। यहिंके मनई अउर लड़की के पिता कै आरोप बाय कि 16 अप्रैल 2015 का सैंतिस साल के मेहरारु ममता का उनकै पति हत्या कइके आत्महत्या देखावै के ताई मिट्टी कै तेल डारिके जलाय दिहिन। अउर पुलिस से बचै के ताई घर से भाग गइन। सूचना पै पहंुचिन अहिरौली थाना कै एस.ओ. षव कै पोस्ट मार्टम के ताई भेजिन। ममता के पिता के तहरीर पै पति के खिलाफ केस दर्ज भै बाय।


text:
यहोसू 23 Awadhi Bible: Easy-to-Read Version (ERV-AWA)
यहोसू लोगन क उत्साह बढ़ावत ह
23 यहोवा इस्राएल क ओकरे चारिहुँ कइँती क ओनके दुस्मनन स सान्ति प्रदान किहस। यहोवा इस्राएल क सुरच्छित बनाएस। बरिस बीत गएन अउर यहोसू बहोत बूढ़ा होइ गवा। 2 इ समइ यहोसू इस्राएलियन अउर ओनका बुजुर्गन, नेतन, निआवधीसन अउर फउज क अफसरन क बइठक बोलाएस। यहोसू ओन लोगन स कहेस, “मइँ बहोत बूढ़ा होइ गवा अहउँ। 3 तू पचे उ लख्या जउन यहोवा हमरे दुस्मनन क संग किहस। उ इ हमरी मदद बरे किहस। तोहार पचन्क परमेस्सर यहोवा तोहरे सबन बरे जुद्ध किहस। 4 लखा, मइँ ओन रास्ट्रन क सबहीं भुइँया क बाँट दिहस ह जेका इस्राएल क परिवार समूह स निकाला नाहीं गएस। इ भुइँया यरदन नदी अउ पच्छिम क भुमध्य समुद्दर क बीच अहइ, अउर ओन रास्ट्रन क सामिल कइ लिहस जेका मइँ हरइ रहा। 5 उ तोहार पचन्क परमेस्सर यहोवा लोगन क उ जगह क तजि देइ बरे मजबूर करी। जइस ही पचे उ प्रदेस मँ घुसब्या यहोवा ओन लोगन क उ प्रदेस तजइ बरे मजबूर करी। तोहार परमेस्सर यहोवा तू पचन्क इ वचन दिहस ह।
6 “तू पचन्क ओन सबइ हुकुमन क मानइ मँ सावधान रहइ चाही जउन यहोवा हमका दिहे अहइ। उ हर नियमन अउर विधियन क पालन करा जउन मूसा क व्यवस्था क किताबे मँ लिखा अहइ। उ व्यवस्था क खिलाफ जिन जा। 7 इ करा ताकि गैर इस्राएली लोग जउन कि तोहका आपन दोस्त बनाइ बरे नाही ललचाइ। ओनकइ देवतन क पूजा नाही करा अउर ना ही ओकर देवतन क नाउँ ल्या। किरिया खाइ बरे ओन देवतन क नाउँ क प्रयोग जिन करा। अउर ओन देवतन क पूजा अउ सेवा जिन करा। 8 तू पचन्क सदा आपन परमेस्सर यहोवा क अनुसरण करइ चाही। तू पचे इ बीते जमाने मँ किह्या ह अउर तू पचन्क इ करत रहइ चाही।
9 “यहोवा अनेक सक्तीवाला रास्ट्रन क हरावइ मँ तोहार मदद किहेस ह। यहोवा ओन लेगन क आपन देस तजइ बरे मजबूर किहस ह। कउनो भी रास्ट्र तू पचन्क हरावइ मँ समरथ नाहीं होइ सका। 10 यहोवा क मदद स इस्राएल क एक मनई एक हजार मनइयन क हराइ सकत ह। ऍकर कारण इ अहइ कि तोहार परमेस्सर यहोवा तोहरे बरे जुद्ध करत ह। यहोवा इ करइ क वचन दिहेस ह। 11 ऍह बरे तू पचन्क आपन परमेस्सर यहोवा क भक्ति करत रहइ चाही। आपन पूरी आतिमा स ओहसे पिरेम करा।
12 “यहोवा क रस्ता स कबहुँ दूर जिन जा। ओन दूसर लोगन स दोस्ती न करा जउन अबहिं तलक तोहरे पचन्क बीच तउ अहइँ मुला जउन इस्राएल क अंग नाहीं अहइँ। ओनमाँ स कउनो क संग बियाह जिन करा। मुला अगर तू पचे ऍन लोगन क मीत बनब्या, 13 तब तोहार परमेस्सर यहोवा तोहरे दुस्मनन क हरावइ मँ तोहार मदद नाहीं करी। इ तरह इ सबइ लोग तोहरे बरे एक जाल बन जइहीं। मुला उ पचे तोहरे पचन्क पिठिआ बरे कोड़न अउ तोहरी सबन्क आँखिन बरे काँटा बन जइहीं। उ पचे पलट जइहीं अउर नफरत करिहीं जब तलक कि तू पचे इ नीक भुइँया स बिदा न होइ जाब्या जेका तोहार परमेस्सर यहोवा तू पचन्क दिहे बाटइ। मुला अगर तू पचे इ हुकुम क नाहीं मनब्या तउ तू पचे नीक भुइँया क खोइ देब्या।
14 “इ करीब-करीब मोरे मरइ क समइ बा। तू पचे जानत अहा अउर फुरइ बिस्सास करत अहा कि यहोवा तोहरे पचन्क बरे बहोतइ बड़के काम किहेस ह। तू सबइ जानत अहा कि उ आपन दीन्ह भए वचनन मँ स कउनो क पूरा करइ मँ असफल नाहीं रहा अहइ। यहोवा ओन सबहिं वचनन क पूरा किहेस ह, जउन उ हमका दिहस ह। 15 जे तरह उ सबहिं आसीर्बाद जउन तोहार परमेस्सर यहोवा दिहस ह, पूरी तरह सच भएन, उहइ तरह सबहिं विपत्तियन क घटइ क यहोवा कारण होब्या, जब तलक कि उ तोहका इ नीक भुइँया क स जउन यहोवा तोहार परमेस्सर तोहका दिहस ह नास नाहीं कइ देइ। 16 इ घटि जाइ, अगर तू पचे आपन परमेस्सर यहोवा क संग कीन्ह गइ समझौता क मानइ स इंकार करब्या। अगर तू पचे दूसर देवतन क लगे जाब्या अउर ओकर आराधना करब्या तउ तू पचे इ भुइँया क खोइ देब्या। अगर तू पचे अइसा करब्या तउ यहोवा तू पचन पइ बहोत गुस्साइ जाइ। तब तू पचे इ धरती स हाली गायब होइ जाब्या जेका उ तू पचन्क दिहस ह।”


text:
जिला चित्रकूट, ब्लाक रामनगर, गांव रेरुवा। हिंया के प्रेमकली का आरोप हवै कि 7 जून का अपने भइंस का पानी पियावैं नदी गई रहौं। पड़ोस मा रहैं वाले रामजस तिवारी, गौरी अउर साधू तिवारी भइंस का पानी नहीं पियैं देत रहैं। मैं उनका मना करेंव कि काहे पानी नहीं पियै देत हौ तौ उंई मोरे साथै लाठी डंडा से मारपीट करिन। यहिसे मोर हाथ टूट गा। यहिके रपट रैपुरा थाना मा लिखाइगे, पै कउनौ कारवाही नहीं भे आय।
प्रेमकली कहिस कि 7 जून का मोरे साथै मारपीट करिन। यहिके बाद 10 जून का मंै आपन तीनौ बहुअन का लइके टट्टी करावैं गें रहौं तौ हुंवा रामजस, गौरी, साधू तिवारी, राजू, षिवषंकर लवलेष, जगत नारायण अखिलेष कुमार अउर रामगणेष आ के घेर लिहिन अउर कहिन कि इनका जान से मार देव। आज इं बच के न जा सकै। हमरे कपड़ा फाड़ दिहिन। कउनौतान से आपन जान बचा के हुंवा से आय रहेन। यहिके रपट फेर रैपुरा थाना लिखावै गयेन। अबै भी उनके खिलाफ कारवाही नहीं कीन गे हवै। अगर हमका नियाव न मिली तौ हम एस.पी. के लगे जा के लिखित देइबे।
अखिलेष कुमार कहिन कि पे्रमकली के बहू अपने भइंस का चारा डारत रहै। वा पहिले से गाली गलौज करिस रहै। येत्ते मा उनके परिवार वाले आ गें और मारपीट षुरु करिन। यहिसे लड़ाई बढ़ गे हवै। रैपुरा थाना के मुंषी फूलचंद्र कहिन कि दूनौ पक्ष के खिलाफ 323( मारपीट) 304(गाली गलौज) अउर 506( जान मारैं के धमकी) लाग हवै।


text:
जिला चित्रकूट का एक अइसा गांव जहां दलित मड़इ रहत हवै। दलित जाति के लड़की के साथै एक अइसी घटना भे हवै, कि वहै गांव का एक लड़का नौकरी का झांसा दइके घर से लिवा लइगा हवै अउर वहिके साथ बहुतै शोषण किहिस हवै, जबै बाप महतारी का का पता चला हवै, तौ रिपोर्ट दर्ज कराइन हवै, पै उनकर कार्यवाही नहीं भे आय। लगभग पांच महीना का केस होय वाला हवै, पै अबै तक मुल्जिम फरार हवै। तमंचा के बल मा परिवार वालेन का जान से मारै के धमकी देत हवै।
शिकायतकर्ता का कहब हवै कि मोहिका संदीप रात मा फोन किहिस वा हमेशा रात मा नौकरी लगवावै के खातिर बात करत रहै। वहिके बाप महतारी कहत रहै कि तोर नौकरी लगवा देबे। मोहिका लालच देत रहै कि तोर बाप महतारी गरीब हवै तोर शादी न कइ पहिहैं। हम तोर शादी आपन लड़का के साथै करा देबे अउर नौकरी लगवा देब, तौ मैं कहे हौ कि ठीक हवै, तौ रात मा 10-11 बजे के बीच मोहिका कर्वी लइगे हवै। मैं मजबूर रही हौं। सबै लड़का मोहिका दारागंज मा धमकाइन अउर कम से कम 25 सादे पेज मा हस्ताक्षर करवाइन हवैं। फेर सबै लड़का मिल के मोहिका पूना लइगे हवैं। फेर सुरेश केवट के साथै मोर फोटो लिहिन अउर मोहिका मजबूर करत रहै कि अब तय सुरेश के होइ गई हा। अब तोहिका यहै के साथै रहै का हवै, तोर शादी यहै के साथै भे हवै। तबै मैं मना किन्हें हौं तौ मोहिका मारपीट के धमकावत रहै। मैं रिपोर्ट किन्हें हौं तौ कउनौ सुनवाई नहीं भे आय। तीन महीना का बच्चा हवै। मैं 14 फरवरी मा हुंवा से आपन जान बचाके आई हौं। मोर बयान होइगे हवैं, पै सुनवाई नहीं भे आय।
शिकायतकर्ता के बाप का कहब हवै कि खूब बंदूक,तमंचा देखावत हवै अउर कहत हवै कि तोहिका जान से मार डारब। घर से निकरै नहीं मिलत आय। कहत हवै कि राजी होइ जा नहीं तौ गोली मार देब।
शिकायतकर्ता का भाई बताइस कि महतारी खेत मा रहै अउर घर मा छोट भाई सोवत रहै, तौ रात मा 10-11 बजे के बीच मा लड़की का लइके चले गे हवैं। जबै एफ.आई.आर.करै गये, तौ दस दिन तक तौ एफ.आई.आर.नहीं दर्ज भे आय। वहिके बाद एफ.आई.आर दर्ज भे हवै, तौ सुनवाई नहीं होत आय।
थानेदार का कहब हवै कि हमै या घटना के बारे मा कुछौ नहीं पता आय।
रिपोर्टर: सहोद्रा
Published on Apr 24, 2018


text:
योगी सरकार 24 घंटा बिजली दे का वादा करिस रहै, पै आज भी प्रदेश के कइयौ गांवन मा बिजली नहीं आय। यहिनतान बांदा जिला के नरैनी ब्लाक के गांव पुरैनिया लालपुर का हाल है। हेंया के मड़ई कइयौ दरकी बिजली विभाग मा दरखास दिहिन है पै गांव मा आज तक बिजली नहीं आयी आय।
रामदीन का कहब है कि बिजली के कारन हमार बच्चा पढ़ नहीं पावत आहीं अउर बिना बिजली के सिंचाई बहुतै मंहगी पड़त है काहे से हमें येत्ता मंहगा डीजल खरीद के सिंचाई करै का पड़त है। बिजली के समस्या खातिर हम चुनाव बहिष्कार भी करे हन, पै तबहूं बिजली नहीं लाग आय। बेटालाल का कहब है कि कइयौ साल से बिजली के मांग करित आय। क्षेत्रपंचायत सदस्य अटल बिहारी पटेल का कहब है कि हम सात आठ साल से बिजली खातिर परेशान हन। बिजली न होय से हम अंधेरे मा जीवन जियें का मजबूर हन। दुई-तीन महीना पहिले राजीव गांधी परियोजना के तहत सर्वे कीन गा रहै। रामकेश पटेल का कहब है कि बच्चन के पढ़ाई का बहुतै नुकसान होत है विभाग वाले आश्वासन बस दई देत है। राजकुमार का कहब है कि बत्तीस-तेतीस साल से देखत होइगें बिजली के या समस्या का देखत, पै अबै तक बिजली नहीं आयी आय।
अतर्रा बिजली विभाग के उपखंडके एसटीओ का कहब है कि बिजली का बजट पास नहीं आय यहै कारन हुंवा बिजली का काम शुरू नहीं कीन गा आय। बजट आवै मा काम शुरू कीन जई।
रिपोर्टर- गीता देवी


text:
बांदा जिला के तिंदवारी कस्बा मा एक साल से नाला अउर नाली के सफाई न होय से गंदगी के भरमार है। मड़ई दिन ब दिन बीमारी का शिकार होत हैं। प्रशासन हाथ मा हाथ धरे बैइठ है।
रामदयाल बताइस है कि बहुते दिन से गंदा है हिंया कउनौ सफाई नहीं करै आवत आय।
अजैन कुमार का कहब है कि हमार वार्ड ग्राम पंचायत हर्जन संख्या है। हिंया सफाई कर्मचारी के बहुते समस्या है। सफाईकर्मी के मांग कीन्हें हन, तौ प्रधान सुनतै नहीं आय। तीन सफाईकर्मी हैं, तौ कहां- कहां सफाई करै जाएँ। गंदगी के कारन मच्छर पैदा होत है जेहिके काटे से मलेरिया जइसे बीमारी होत हैं। जेहिका मलेरिया अउर डेंगू होई जात है, वहिका हिंया इलाज नहीं होत आय। यहै से मड़ई का कानपुर अउर लखनऊ जइसे जघा मा लई जायें का पड़त है। जगदास प्रसाद बताइस है कि नाला के सफाई कबहूँ नहीं भे आय। बुखार जुकाम जइसे बीमरी होई जात हैं। कइयौ दरकी सफाई के खातिर मांग कीन्हें हन, पै सुनवाई नहीं होत आय, तौ का करी?
राजेंद्र का कहब है कि हिंया माटी के घर हैं गिर जइहें, तौ अधिकारी के लगे जइत है, तौ अधिकारी कहत है कि या जमीन अइसीन आय पड़ी है, तौ हमार सुनवाई नहीं करत आहीं। प्रधान है वहौ नहीं सुनत आय।
चेयरमैन भूरेलाल का कहब है कि हमरे गांव मा जेसीबी नहीं आय, तौ ताला के सफाई नहीं होय पाई आय। पै अब ताला के सफाई कराई जई। वहिका कहीं दीन जई तौ वा साफ कई देई।
रिपोर्टर: शिवदेवी
Published on May 14, 2018


text:
दानिय्येल 7 Awadhi Bible: Easy-to-Read Version (ERV-AWA)
चार पसुअन क बारे मँ दानिय्येल क सपना
7 बेलसस्सर क बाबुल पइ सासन काल क पहिले बरिस दानिय्येल क एक ठु सपना आवा सपने मँ आपन पलंग पइ ओलरे भए दानिय्येल, इ सबइ दर्सन लखेन। दानिय्येल जउन सपना लखे रहा, ओका लिख लिहस। 2 दानिय्येल बताएस, “राति मँ मइँ सपना मँ एक दर्सन पाएउँ। मइँ लखेउँ कि चारिहुँ दिसा स हवा बहत अहइ अउर ओन हवा स सागर उफनइ लाग। 3 फुन मइँ तीन पसुअन क लखेउँ। हर पसु दूसर पसु स भिन्न रहा। उ पचे चारिहुँ पसु समुद्र मँ स उभरिके बाहर निकरे रहेन।
4 “ओनमाँ स पहिला पसु सिहं क समान देखाइ देत रहा अउर उ सिहं क उकाब क जइसे पंख रहेन। मइँ उ पसु क लखेउँ। फुन मइँ लखेउँ कि ओकर पंख उखाड़ फेंका गवा अहइँ। धरती पइ स उ पसु क इ तरह उठावा गवा जेहसे उ कउनो मनई क समान आपन दुइ गोड़न पइ खड़ा होइ गवा। ऍका मनई क दिमाग दइ दीन्ह गवा रहा।
5 “अउर फुन मइँ लखेउँ कि मोरे समन्वा एक अउर दूसर पसु मौजूद अहइ। इ पसु एक भाल् क नाईं रहा। उ आपन एक बगल पइ उठा भवा रहा। उ पसु क मुहँ स दाँतन की बीच तीन पसलियन रहिन। उ भालू स कहा गवा रहा, ‘उठा अउर तोहका जेतना चाही ओतना माँस खाइ ल्या।’
6 “एकरे पाछे, मइँ लखेउँ कि मोरे समन्वा एक अउर पसु खड़ा अहइ। इ पसु चीते जइसा लगत रहा अउर उ चीता क पिठिया पइ चार पंख रहेन। पंख अइसे लगत रहेन, जइसे उ पचे कउनो चिरइया क पंख होइँ। इ पसु क चार ठु सिर रहेन, अउर ओका हुवूमत क अधिकार दीन्ह गवा रहा।
7 “एकरे पाछे, सपना मँ रात क मइँ लखेउँ कि मोरे समन्वा एक अउर चौथा जनावर खड़ा अहइ। इ जनावर बहोतइ खूँखार अउर भयानक लगत रहा। उ बहोत मजबूत देखाई देत रहा। ओकरे लोहे क लम्बे-लम्बे दाँत रहेन। इ जनावर अपने सिकारन क कुचर कइके खाइ डावत रहा अउर सिकार क खाइ चुकइ क पाछे जड़न कछू बचि रहत, उ ओका आपन गोड़न क तरे कुचरि डावत रहा। इ पसु स पहिले मइँ सपना मँ जउन पसु लखे रहेउँ, उ चउथा पसु ओन स अलग रहा। इ पसु क दस ठु सींग रहेन।
8 “अबहिं मइँ ओन सींगन क बारे मँ सोच ही रहेउ कि ओन सींगन क बीच एक ठु अउर सींग जमि आवा। इ सींग बहोत छोट रहा। इ छोटे सींग पइ आँखिन रहिन, अउर उ सबइ आँखिन कउनो मनई क आँखिन जइसी रहिन। इ छोटके सींग मँ एक मुँह भी रहा अउर उ खुद क प्रसंसा करत रहा। इ छोटका सींग दूसर सींगन मँ स तीन ठु सींग उखाड़ फेकेस।
चउथे पसु क निआव
9 “मोर लखत ही लखत, ओनकी जगह पइ सिंहासन रखे गएन
अउर उ सनातन राजा सिंहासन पर बिराज गवा।
ओकर ओढ़ना बहोतइ उज्जर रहेन,
उ सबइ ओढ़नन बर्फ जइसे सफेद रहेन।
ओकर सिंहासन आगी क बना रहा
अउर ओकर पहियन लपटन स बना रहेन।
10 प्राचीन राजा क समन्वा
एक आगी क नदी बहत रही।
लाखों करोड़ों लोग ओकर सेवा मँ रहेन।
ओकरे समन्वा करोड़न दास खड़ा रहेन।
निआवधीस ओकर समन्वा बइठेस
अउर पुस्तकन खोली गइ होइँ।
11 “मइँ लखत क लखत रहि गएउँ काहेकि उ छोटका सींग डीगंन मारत रहा। मइँ उ समइ तलक लखत रहेउँ जब अन्तिम रूप स चउथे पसु क हत्तिया कइ दीन्ह गइ। ओकरी देह क नस्ट कइ दीन्ह गवा अउर ओका धधकत आगी मँ डाइ दीन्ह गवा। 12 दूसर पसुअन क सक्ति अउर राजसत्ता ओहसे छीन लीन्ह गएन। किन्तु एक निहचित समइ तक ओनक जिअत रहइ दीन्ह गवा।
13 “राति क मइँ आपन दिव्व सपन मँ लखेउँ कि मोर समन्वा कउनो खड़ा अहइ, जउन मनई जइसा देखाई देत रहा। उ अकास मँ बादरन पइ सवार होइके आवत रहा। उ उ सनातन राजा क लगे आवा रहा। तउ ओका ओकरे समन्वा लइ आवा गवा।
14 “उ जउन मनई क समान देखाई देत रहा, ओका अधिकार, महिमा अउर सम्पूर्ण सासन सत्ता सौंप दीन्ह गइ। सबहिं लोग, सबहिं जातियन अउर प्रत्येक भासा-भासी लोग ओकर आराधना करिहीं। ओकर राज्ज अमर रही। ओकर राज्ज सदा बना रही। उ कबहुँ नस्ट नाहीं होइ।
चउथे पसु क सपन क फल
15 “मइँ, दानिय्येल बहुत विकल अउ चिंतित रहेउँ। उ सबइ दर्सन जउन मइँ लखे रहेउँ, उ सबइ मोका विकल बनाए भए रहेन। 16 मइँ जउन हुवाँ खड़ा रहेउँ, ओनमाँ स एक क लगे पहोंचेउँ। मइँ ओहसे पूछेउँ, “इ सब कछू क अरथ का अहइ? तउ उ बताएस, उ मोका समुझाएस कि एन बातन क मतलब का अहइ। 17 उ कहेस, ‘उ पच इ चार बड़के पसु, चार राज्ज अहइँ। उ सबइ चारिहुँ राज्ज धरती स उ मरिहीं। 18 किन्तु परमेस्सर क पवित्तर लोग उ राज्ज क प्राप्त करिहीं जउन एक अमर राज्ज होइ।’
19 “फुन मइँ इ जानइ चाहेउँ कि उ चउथा पसु का रहा अउर ओकर का अभिप्राय रहा? उ चउथा पसु सबहिं दूसर पसुअन स भिन्न रहा। उ बहोत भयानक रहा। ओकर दाँत लोहे क रहेन, अउर पंजे काँसे क रहेन। उ पसु रहा, जउन आपन सिकार क चकनाचूर कइके पूरी तरह खाइ लिहे रहा, अउर आपन सिकार क खाइ क पाछे जउन कछू बचा रहा, ओका आपन गोड़वन क तले रौंद डाए रहा। 20 उ चउथे पसु क सिर पइ जउन दस सींग रहेन, मइँ ओनके बारे मँ जानइ चाहेउँ अउर मइँ उ सींग क बारे मँ जानइ चाहेउँ जउन हुवाँ सींगन मँ स तीन ठु सींग उखाड़ि फेंके रहेन। उ सींग दूसर सींगन स जियादा बड़का देखाई देत रहा। ओकर आँखिन रहिन अउर उ आपन डींग हाँके चला जात रहा। 21 मइँ लखत ही रहेउँ कि उ सींग परमेस्सर क पवित्तर लोग क विरुद्ध युद्ध अउर ओन पइ हमला करब सुरू कइ दिहेस ह अउर उ सींग ओनका मारि डावत अहइ। 22 परमेस्सर क पवित्तर लोग क उ सींग उ समइ तलक मारत रहा जब तलक सनातन राजा आइके उ सींग क निर्णय नाहीं किहस। उ निर्णय परमेस्सर क पवित्तर लोग क पच्छ मँ रहा। अउर ओनका ओनके आपन राज्ज क प्राप्ति होइ गइ।
23 “अउर फुन उ सपना क मोका इ तरह समुझाएस कि उ चउथा पसु, ‘उ चउथा राज्ज अहइ जउन धरती पइ आई। उ राज्ज दूसर सबहिं राज्जन स अलग होइ। उ चउथा राज्ज ससंार मँ सब कहूँ लोगन क बिनास करी। संसार क सबहिं देसन क उ आपन गोड़न तले रौदी अउर ओनकर टूका-टूका कइ देइ। 24 उ सबइ दस सींग उ सब दस राजा अहइँ, जउन इ चउथे राज्ज मँ अइहीं। एन दसन राजा लोगन क चले जाइ क पाछे एक ठु अउर राजा आई। उ राजा अपने स पहिले क राजा लोगन स अलग होइ। उ ओनमाँ स तीन दूसर राजा लोगन क पराजित करी। 25 इ बिसेस राजा सवोर्च्च परमेस्सर क विरुद्ध बातन करी तथा उ राजा परमेस्सर क पवित्तर लोगन क नोस्कान पहोंचाइ अउर ओनकर बध करी। जउन पवित्तर उत्सव अउर जउन नेम इ समइ प्रचलन मँ अहइँ उ राजा ओनका बदलइ क जतन करी। परमेस्सर क पवित्तर लोग सोढ़े तीन बरिस तलक उ राजा क सक्ति क अधीन रहिहीं।
26 “‘किन्तु जउन कछू होब अहइ, ओकर निर्णय निआवालय करी अउर उ राजा स ओकर सक्ति छोरि लीन्ह जाइ। ओकरे राज्ज क पूरी तरह अन्त होइ। 27 फिन परनेस्सर क पवित्तर लोग उ राज्ज क हुवूमत चलइहीं। धरती क सबहिं राज्जन क सबहिं लोगन पइ सासन होइ। इ राज्ज सदा सदा अटल रही, अउर दूसर सबहिं राज्जन क लोग ओनका आदर देइहीं अउर ओनकर सेवा करिहीं।’
28 “इ तरह उ सपना क अंत भवा। मइँ, दानिय्येल तो बहोत डेराइ गवा रहेउँ। डर स मोर मुँह पीला पड़ गवा रहा। मइँ जउन बातन लखे रहेउँ अउर सुने रहेउँ, मइँ ओनके बारे मँ दूसर लोगन क नाहीं बताएउँ।”


text:
जिला चित्रकूट, ब्लाक मानिकपुर इंद्रानगर मुहल्ला मा शमशान घाट तौ हवै। पै हिंया न पानी के व्यवस्था आय न छाया के व्यवस्था आय जेहिके कारन सबसे ज्यादा बरसात मा लाश जलावै मा परेशानी होत हवै।जिला चित्रकूट, ब्लाक मानिकपुर इंद्रानगर मुहल्ला मा शमशान घाट तौ हवै। पै हिंया न पानी के व्यवस्था आय न छाया के व्यवस्था आय जेहिके कारन सबसे ज्यादा बरसात मा लाश जलावै मा परेशानी होत हवै। वार्ड मेम्बर संतोष कुमार का कहब हवै कि हिंया के आबादी 16 हजार 4 सौ हवै। दुइ साल से श्मशान घाट मा टीन सेट अउर पानी के व्यवस्था के मांग कीन जात हवै यहिके खातिर तहसील दिवस मा दुइ दरकी दरखास दीन गे हवै। अंशु पाण्डेय बताइस कि शमशान घाट मा छाया अउर पानी खातिर दस साल से मांग करित हन।काहे से गर्मी मा अउर बरसात मा टीन सेट न होय से बहुतै परेशानी होत हवै। गर्मी मा घाम मा खड़े होइ के लाश के जले का इन्तजार करे का पड़त हवै। बुइया अउर अच्छेलाल का कहब हवै कि बरसात मा लकड़ी गील रहत हवै टीन सेट न होय से बरसात रुके का इन्तजार करे का पड़त हवै कत्तौ-कत्तौ बीच मा पानी बरसे लागत हवै तौ लाश अधजली रहि जात हवैं। लाश जलावे के बाद नहाये खातिर पास मा गंदा तालाब हवै जेहिमा कांदौ अउर काई भरी हवै। जेहिमा मड़इन का मजदूरी मा नहाये का पड़त हवै। नगर पंचायत के अधिशाषी अभियंता राम आशीष वर्मा का कहब हवै कि शमशान मा बाउंड्री टीन सेर रास्ता बने का टेंडर पास भा रहै जेहिमा से बाउंड्री तौ बन गे हवै पै अबै रास्ता अउर टीन सेट बाकी हवै यहिके खातिर ठेकेदार का नोटिस दीन गे हवै। पानी के व्यवस्था अउर पेड़ पौधा लगावे खातिर भी टेंडर पास कीन गा हवै।
रिपोर्टर- सुनीता देवी


text:
लूका 17 Awadhi Bible: Easy-to-Read Version (ERV-AWA)
पाप अउर छिमा
17 ईसू आपन चेलन स कहेस, “जेनसे मनइयन भटकत हीं, अइसी बातन तउ होइहीं ही मुला धिक्कार उ मनई क अहइ जेकरे जरिये उ सबइ होइँ। 2 ओकरे बरे जिआदा नीक इ होत कि बजाय ऍकरे कि उ इन छोटकन मँ स कउनो क पाप करइ क हुस्कारि देइ, ओकरे गटइया मँ चकरी क पाट टाँगिके ओका समुद्दर मँ ढकेल दीन्ह जात। 3 होसियार रहा!
“जदि तोहार भाई पाप करइ तउ ओका डाटा अउर जदि उ आपन किहे प पछताइ तउ ओका छमा कइ द्या। 4 अगर हर दिना उ सात दाईं पाप करइ अउर सातहु दाई लौटिके तोहसे कहइ कि मोका पछतावा अहइ तो तू ओका छमा कइ द्या।”
तोहार बिसवास केतॅना बड़वार अहइ
5 ऍह पइ प्रेरितन पर्भू स कहेन, “हमरे बिसवास क बढ़ोतरी करा!”
6 पर्भू कहेस, “जदि तोहमाँ सरसों क दाना क तरह बिसवास होत तो तू इ सहतूत क बृच्छ स कहि सकत ह ‘उखड़ि जा अउर समुद्दर मँ जाइके लगा।’ अउर उ तोहार बात मान लेत।
उत्तिम सेक्कन बनि जा
7 “मान ल्या तोहमाँ स कउनो क लगे एक दास अहइ जउन हर जोतत या भेड़न क चरावत ह। उ जब खेते स लौटिके आवइ तउ का ओकर स्वामी ओसे कही, ‘तुरन्त आवा अउर खइया क खाइ बैठि जा?’ 8 मुला बजाय ऍकरे का उ ओसे न कही, ‘मोर भोजन तइयार करा, आपन ओढ़ना पहिरा अउर मोर खात पिअत क खइया परसा, तबहिं ऍकरे पाछे तू भी खाइ पी सकत ह।’ 9 का उ आपन हुकुम पूरा करइ प का उ सेवक क बिसेस धन्यबाद देत ह? नाहीं। 10 तोहरे संग भी अइसा ही अहइ। जउन कछू करइ क तोहसे कहा ग अहइ, ओका कइ डाए क पाछे तोहका कहइ चाही, ‘हम नालायक दास अही हमका कउन बड़कई न चाही। हम तउ आपन कर्तब कीन्ह ह।’”
आभारी रहा
11 फिन जब ईसू यरूसलेम जात रहा तउ उ सामरिया अउर गलील क बीच क चउहद्दी क लगे स निकरा। 12 उ जब एक गाउँ मँ जात रहा तबहिं दस कोढ़ी ओका मिलेन। उ सबइ कछू दूरी प खड़ा रहेन। 13 उ पचे ऊँच आवाज मँ बोलेन, “हे ईसू! हे स्वामी! हम प दाया करा!”
14 फिन जब उ ओनका लखेस तउ उ बोला, “जा अउर आपन खुद क याजकन क देखावा।”
उ सबइ जात ही रहेन कि कोढ़ स छुटकारा पाएन। 15 मुला ओहमाँ स एक जब इ देखेस कि उ चंगा होइ ग अहइ, तउ उ वापस लौटा अउर ऊँच आवाज मँ परमेस्सर क गुन गावइ लाग। 16 उ मुँहना धइके ईसू क गोड़वा पर गिरि गवा अउर ओकर ऍहसान मानेस। (उ एक सामरी रहा।) 17 ईसू ओसे पूछेस, “का सबहिं दस क दसउ कोढ़ स छुटकारा नाहीं पाएन? फिन उ सबइ नौ कहाँ बाटेन? 18 का केवल सामरी क तजिके ओहमाँ स कउनो भी परमेस्सर क स्तुति करइ वापस नाहीं लौटा?” 19 फिन ईसू ओसे कहेस, “खड़ा ह्वा अउर चला जा, तोहार बिसवास तोहका चंगा किहेस ह।”
परमेस्सर क राज्य तोहरे भीतर बा
20 एक दाईं जब फरीसियन ईसू स पूछेन, “परमेस्सर क राज्य कब आई?”
तउ उ ओनका जवाब दिहस, “परमेस्सर क राज्य अइसे परगट होइके नाहीं आवत। 21 मनइयन इ न कइहीं, ‘उ हिआँ अहइ!’ या ‘उ हुवाँ अहइ!’ काहेकि परमेस्सर क राज्य तउ तोहरे भीतर ही अहइ।”
22 मुला चेलन उ बोलाएस, “अइसा समइ आइ जब तू मनई क पूत क दिनन मँ स एक दिन क भी तरसब्या मुला, ओका न लख पउब्या। 23 अउर मनइयन तोहसे कइहीं, ‘देखा, हिआँ!’ या ‘देखा, हुवाँ!’ तू हुवाँ जिन जा या ओकर पाछे जिन जा।
जब ईसू लौटिहीं
24 “वइसे ही जइसे बिजुरी चमकिके एक छोर स दूसर छोर मँ चमकत ह, वइसे ही मनई क पूत भी आपन दिन मँ परगट होइ। 25 मुला ओका पहिले बहोत स दारुण दुःख झेलइ क होइ अउर इ पीढ़ी क जरिए उ जरूर ही न मान्न होइ।
26 “वइसे ही जइसे नूह क दिनन मँ भवा रहा, मनई क पूत क दिनन मँ भी होइ। 27 उ दिना तलक जब नूह नाउ मँ बइठा, मनई खात पिअत रहेन, बियाह करत रहेन, अउर बियाह मँ दीन्ह जात रहेन। फिन जल परलइ आइ अउर उ सबन क नास कइ दिहस।
28 “इहइ तरह होइ जइसे लूत क दिना मँ भी भवा रहा। मनइयन खात पिअत रहेन, बेसहत रहेन, बेचत रहेन अउर खेती अउर घर बनवत रहेन। 29 मुला उ दिन जब लूत सदोम स बाहेर निकरा तउ अकास स आगी अउर गंधक बरसइ लाग अउर उ सबइ बर्बाद होइ गएन। 30 उ दिना भी जब मनई क पूत परगट होइ, ठीक अइसे ही होइ।
31 “उ दिन जदि कउनो मनई छते प होइ अउर ओकर सामान घरे क भीतर होइ तउ ओका उठावइ बरे तरखाले न उतरइ। इहइ तरह जदि कउनो मनई खेते मँ होइ तउ उ पाछे न लौटइ। 32 लूत क पत्नी क याद करा,
33 “जउन कउनो आपन जिन्नगी बचावइ क जतन करी, उ ओका खोइ देइ अउर जउन आपन जिन्नगी खोइ, उ ओका बचाइ लेइ। 34 मइँ तोहका बतावत हउँ, उ राति एक खटिया प जउन दुइ मनई होइहीं, ओहमाँ स एक उठाइ लीन्ह जाइ अउर दूसर छोर दीन्ह जाइ। 35 दुइ स्त्रियन एक संग चकरी चलावत होइहीं, ओहमाँ स एक उठाइ लीन्ह जाइ अउर दूसर स्त्री छोर दीन्ह आइ।” 36
37 फिन ईसू क चेलन ओसे पूछेन, “हे पर्भू, अइसा कहाँ होइ?”
उ ओनसे कहेस, “जहाँ ल्हास पड़ी होइ, गिद्ध भी हुवँइ एकट्ठा होइहीं।”


text:
सिव द्रोही मम दास कहावा।
सो नर सपनेहुँ मोहि न पावा॥
सैव-बैसनौ के बीचे रारि अपनी आँखी अपने इलाका मा नाहीं देखेन। होइ सकत है कि कौनौ समय रहत रही हुवै, तौ तुलसी बाबा यक दुसरे कै अस मेल करायिन कि रामै कहत हैं – सिउ निन्दक हमैं सपनौ मा नाहीं पाय सकत, भले अपने का हमार दास कहावत हुवै। राम के इलाके मा सिव कै खूब पुजैती है। लोगै यहौ कहत मिलि जैहैं – ‘देवन मैहाँ संकर बाटे / नदियन मैहाँ गंगा।’ गाँउ मा हर घर मा तुलसी क्यार बिरवा मिले अउर वहिके तरे छोटे-छोटे पथरन के रूप मा संकर जी मिलिहैं, यतने सस्ते मा भला अउर देउता कहाँJ
गाँउ मा जलचढ़ी आवै के पहिलेन औरतै यक-दुसरे से पूछै लागति हैं – ’जलचढ़ी कहिया?’। जब ई दिन आइ जात है तौ भिनसारेन से तैयारी चालू होइ जात है। सुकर है कि यहि दिन कुछ खिचरी के बादौ न नहाय वाले जड़है नहाय तौ लियत हैंJ पूजा-अरचन कै समान यकट्ठा कीन जात है। संकर जी के देउथाने पै गाँउ भै जल चढ़ावत है, यही ताईं साइद जलचढ़ी बोलत हैं। संझलौके से सिउ-पूजा चालू रहति है – जथा सकती, तथा भकती। लोगै जागत हैं अउर गीत गावत हैं। यक ठवर गीत यहि तरह है:
सिउ भोले न जागैं जगाय हारी।
बरम्हा जगावैं , बिस्नू जगावैं ,
नारद जगावैं बजाय तारी ॥ सिउ भोले ० ॥
गंगा जगावैं , जमुना जगावैं ,
सरजू जगावैं लहर मारी ॥ सिउ भोले ० ॥
राधा जगावैं , रुकमिन जगावैं ,
गौरा जगावैं हिलाय दाढ़ी ॥ सिउ भोले ० ॥
लोक कै पुजिहर देउता सिउ के यहि तिउहार पै आप सबका हमार सुभकामना !!
जात-जात लोक गायक हीरालाल यादव कै गायी ई सिउ अस्तुति सुना जाय:


text:
जिला अम्बेडकर नगर, ब्लाक अकबरपुर। हिंआ कलेक्ट्रेट के सामने 2 अप्रैल 2016 कै पुलिस विभाग मा चयनित मनईन प्रशिक्षण कै मांग करिन।
उत्तर प्रदेश पुलिस विभाग मा चयनित मनईन मिथलेश यादव, रीना गुप्ता, अउर माधुरी बताइन कि हमरे सबकै भर्ती 2013 मा चयनित किया गै रहा। यकर अंंतिम परिणाम जुलाई 2015 मा घोषित भै रहा। पहिले बैच वाले अभ्यार्थी का प्रशिक्षण पै भेजा गै रहा। दूसरे बैच वाले मनईन कै दस्कत बीते फरवरी महीने मा कराये के बाद सरकार 28 फरवरी कै प्रशिक्षण पै भेजाय कै दिन निर्धारित करे रहिन। लकिन महीनन से ज्यादा दिन होईगै। विभाग मनईन का प्रशिक्षण पै नाय भेजिन जेसे सब मनई कै मानसिक तनाव बना बाय। यहीके ताई ज्ञापन दिन गै।
मुख्यरूप से रमानंद, सुरेन्द्र कुमार, रोहित, सोनू वर्मा, विजय कुमार, अनुजकुमार, रंजना, पूनम लगभग पचीस अभ्यार्थी उपजिलाधिकारी पंकज कुमार श्री वास्तव का ज्ञापन सौंपिन।
जिला अम्बेडकर नगर, ब्लाक अकबरपुर। हिंआ कलेक्ट्रेट के सामने 2 अप्रैल 2016 कै पुलिस विभाग मा चयनित मनईन प्रशिक्षण कै मांग करिन।


text:
जिला फैजाबाद, ब्लाक पूरा बाजार। हिंआ 16 जनवरी 2013 का दर्शननगर के सूर्यकुण्ड पै तिरपन ग्राम सभा के गरीबन का विधायक तेजनरायन पाण्डेय बांटिन कम्मर।
तेजनरायन पाण्डेय विधायक अउर अयोध्या के अध्यक्ष अशोक वर्मा बताइन कि हर ग्राम सभा से दस गरीब मनईन का कम्मर दिया जात बाय। तिरपन गांव के मनई का कम्मर बांटा जात बाय। अउर हर ग्रामसभा से प्रधान शामिल हयिन। ठंडी से राहत पावै की ताई कम्मर दिया गै बाय। यह कम्मर हम अपने पैसे से दियत हयी। दुइ तीन दिन से अलग-अलग जगह पै बाटा जात बाय।
जयशंकर पाण्डेय जिला अध्यक्ष कहिन कि सरकार गरीबन के ताई बहुतै सुविधा कै दिहै बाय। अउर सबकै मदद करे का कहे अहै।
सरिता, ममता, रामकली, जियाराम, बिहारी लाल यतना जने बतावत रहे कि हमै बहुत खुशी भई कि गरीबन के बारे मा विधायक जी सोचिन तौ।


text:
जिला बाराबंकी, ब्लाक बनीकोडार, गांव गनी का पुरवा हम सब अक्सर अधियार हुवे पै डेराय जाइथी अउर जल्दी से जल्दी उजाला हुवय के कामना करीथी लकिन जरा वहि इंसान के बारे मा सोचा जाय जेकरे जीवन मा रोशनी न हुवय के बावजूद वह अपने हुनर के रोशनी से मनइन कै मनोरंजन कराथे।जी हाँ हम बात करत हई बाराबंकी जिला के गनी का पुरवा के दयाराम कै। जवन बचपन से ही देख नाय पउते।
दयाराम उर्फ़ सूरदास कलाकार के कहब बाय कि पांच साल कै रहेंन तबै से हमै बांसुरी कै शौक रहा।रेडियो मा बांसुरी के आवाज सुनिके हमार दिल खुश होय जात रहा। जहां भी जाई थी सब बांसुरी बजावै का कहा थिन सबका बहुत पसंद आवाथै।
दयाराम पन्द्रह साल के उम्र से ही बांसुरी अउर ढ़ोल बजाउब शुरू कै दिहिन।अउर आज भी इनके बांसुरी से लगाव कम नाय भा। जब भी तनहा हुआथे अपने बांसुरी के साथ ही आपन समय बितावाथे। आसपास केमनई का उनके पास बैठ के उनके बांसुरी कै आवाज सुनै मा बहुत मजा आवाथै। दयाराम अपने गांव ही नाय बल्कि उन सब कै प्रेरणा श्रोत अहैं जवन जरा सी ठोकर लागै पै भी हिम्मत हार जाथिन।
रिपोर्टर- नसरीन
08/06/2017 को प्रकाशित


text:
यिर्मयाह 19 Awadhi Bible: Easy-to-Read Version (ERV-AWA)
टूटी सुराही
19 यहोवा मोहसे कहेस: “यिर्मयाह, जा अउर कउनो कोमहार स एक ठु माटी क सुराही बेसहा। 2 ठीकरा-दुआरे समन्वा क लगे बेन हिन्नोम घाटी क जा। अपने संग लोगन क अग्रजन अउर कछू याजकन क ल्या। उ ठउरे पइ ओनसे इ कहा जउन मइँ तोहसे कहत हउँ। 3 अपने संग क लोगन स कहा, ‘यहूदा क राजा लोग अउर इस्राएल क लोगो, यहोवा क हिआँ स इ सँदेसा सुना। इस्राएल क लोगन क परमेस्सर सर्वसक्तीमान यहोवा जउन कहत ह, उ इ अहइ: मइँ इ ठउरे पइ हाली ही एक खउफनाक घटना घटित कराउब। हर एक मनई जउन एका सुनी, चकित अउर भयभीत होइ। 4 मइँ इ सबइ काम करब काहेकि यहूदा क लोग मोर अनुसरण करब तजि दिहेन ह। उ पचे एका बिदेसी देवतन क ठउर बनाइ दिहेन ह। यहूदा क लोग इ ठउरे पइ दूसर देवतन बरे बलियन बारेन ह। उ हियाँ बेवुसूर लोगन क खून बहावत रहा। ओनकर पुरखन या ओनकर राजा ओन देवतन क नाहीं पूजत रहेन। 5 उ पचे बाल देवता का पूजा करइ बरे जगहन क चुनेस ह। उ पचे ओन ठउरन क उपयोग आपन पूतन क आगी मँ बारइ बरे किहेन। उ पचे आपन पूतन क बाल बरे होमबलि क रूप मँ बारेन। मइँ ओनका इ करइ क नाहीं कहेेउँ। मइँ तोहसे इ नाहीं माँगा कि तू आपन पूतन क बलि क रूप मँ भेट करा। मइँ कबहुँ इ सम्बंध मँ सोचेउँ भी नाहीं। 6 अब लोग उ ठउरे क हिन्नोम क घाटी तोपेत कहत हीं। किन्तु मइँ तोहका इ चितउनी देतहउँ, उ सबइ दिन आवत अहइँ। इ सँदेसा यहोवा क अहइ, जब लोग इ ठउरे क बध क घाटी कहिहीं। 7 इ ठउरे पइ मइँ यहूदा अउर यरूसलेम क लोगन क जोजनन क बर्बाद करब। दुस्मन एन लोगन क पाछा करिहीं अउर मइँ इ ठउरे पइ यहूदा क लोगन क तरवार क घाट उतरि जाइ देब अउर मइँ ओनकर ल्हासन क पंछियन अउर जंगली जनावरन क भोजन बनाउब। 8 मइँ इ नगर क पूरी तरह बर्बाद करब। जब लोग यरूसलेम स गुजरिहीं तउ सीटी बजइहीं अउर मूँड़ि हिलइहीं। ओनका विस्मय होइ जब उ पचे लखिहीं कि नगर कउने तरह ध्वस्त कीन्ह गवा अहइ। 9 दुस्मन आपन फउज क सहर क चारिहुँ कइँती लिआइ। उ फउज लोगन क भोजन लेइ बाहेर नाहीं आवइ देइ। एह बरे सहर मँ लोग भूखन मरिहीं। उ पचे एतना भूखा होइ जइहीं कि आपन पूत अउर बिटियन क तने क खाइ लगिहीं अउर तब उ पचे एक दूसर क खाइ लगिहीं।’
10 “यिर्मयाह, तू इ सबइ बातन लोगन क कहब्या अउर जब उ पचे लखत रहत होइँ तबहिं तू उ सुराही क तोड़्या। 11 उ समइ, तू इ कहया, सर्वसक्तीमान यहोवा कहत ह, ‘मइँ यहूदा रास्ट्र अउ यरूसलेम नगर क वइसे ही तोड़ब जइसे कउनो माटी क सुराही तोड़त ह। इ सुराही फुन जोड़के नाहीं बनाई जाइ सकत। यहूदा रास्ट्र बरे भी इहइ सब होइ। मरे लोग इ तोपेत मँ तब तलक दफनावा जइहीं जब तलक हिआँ जगह नाहीं रहि जाइ। 12 मइँ इ एन लोगन अउर इ ठउरे क संग अइसा करब। मइँ इ नगर क तोपेत क तरह कइ देब।’ इ सँदेसा यहोवा क अहइ। 13 ‘यरूसलेम क घर तथा राजा क महल तोपेत क इ जगह क नाईं असुद्धता स भरि जाब। काहेकि लोग ओन घरन क छत पइ लबार देवतन क पूजा किहन। उ पचे ग्रह-नछत्रन क पूजा किहन अउर ओनके सम्मान मँ बलि बारेन। उ पचे लबार देवतन क पेय भेंट दिहन।’”
14 तब यिर्मयाह तोपेत क तजेस जहाँ यहोवा उपदेस देइ क कहे रहा। यिर्मयाह यहोवा क मन्दिर क गवा अउर ओकरे आँगन मँ खड़ा भवा। यिर्मयाह सबहिं लोगन स कहेस, 15 “इस्राएल क परमेस्सर सर्वसक्तीमान यहोवा इ कहत ह: ‘मइँ कहेउँ ह कि मइँ कि मइँ यरूसलेम अउर ओकरे चारिहुँ कइँती क गाँवन पइ अनेक विपत्तियन ढाउब। मइँ एनका हाली घटित कराउब। काहेकि लोग बहोत हठी अहइँ उ पचे मोर सुनइ अउर मोर आग्या क पालन करइ स इन्कार करत हीं।’”


text:
जिला बांदा, ब्लाक बबेरू, गांव मझिला। हेंया के रामकृपाल अउर तम्बू का कुष्ट के बीमारी है। राम कृपाल का कहब है कि वहिका ग्यारह साल से कुष्ट रोग है। इलाहाबाद के पास पड़ै वाला नैनी शहर के कुष्ट रोग अस्पताल से इलाज चलत है। कहत हैं कि यहिकर सेंत इलाज होत है, पै रामकृपाल अउर तम्बू का संेत इलाज का लाभ नहीं मिलत आय।
रामकृपाल अउर तम्बू का कहब है कि कुष्ट रोग का इलाज करावत करावत हमार जिंदगी बीती जात है। रूपिया के कउनौ गिनती निहाय कि केतना लाग गा होई, पै बीमारी के जिंदगी नहीं बीत आय। अब हमरे पास रूपिया भी निहाय। बहुतै सुनै मा आवत है कि या रोग का इलाज सरकारी अस्पताल मा सेंत मा होत है, पै हमार इलाज सेंत मा नहीं भा। पूरे देह मा सफेद दाग है। उनमा मवाद बहत है।
बबेरू सामुदायिक स्वास्थ्य केन्द्र के कुष्ट रोग अधीक्षक डाक्टर हीरा लाल कहिन कि अस्पताल मा सेंत का इलाज होत है। या रोग के दुई कोर्स चलत हैं। एक साल भर अउर दूसर छह महीना। इनतान के रोगिन का सेंत मा होय वाले इलाज का लाभ लें का चाही। सरकारी अस्पताल के दवाइन मा मड़इन का भरोसा कइके इलाज करावैं का चाही। रामकृपाल अउर तम्बू भी हेंया आ के होय वाले सेंत इलाज का लाभ लई सकत हैं।
जिला बांदा, ब्लाक बबेरू, गांव मझिला। हेंया के रामकृपाल अउर तम्बू का कुष्ट के बीमारी है। राम कृपाल का कहब है कि वहिका ग्यारह साल से कुष्ट रोग है। इलाहाबाद के पास पड़ै वाला नैनी शहर के कुष्ट रोग अस्पताल से इलाज चलत है। कहत हैं कि यहिकर सेंत इलाज होत है, पै रामकृपाल अउर तम्बू का संेत इलाज का लाभ नहीं मिलत आय।


text:
जिला फैजाबाद, ब्लाक मया, ग्रामसभा भौरीपुर। हिंआ जुलाई 2014 से जून 2015 तक कै फीस जमा करै के बावजूद अपै्रल से फिर फीस दुबारा जमा करावै कै आरोप बाय। प्रधानाध्यापक कहाथिन फीसन जमा करबा तौ नाम काटिके निकार दियब।
आशाराम बताइन कि हमार तीन बिटिया महबूबगंज एम.आई.बालिका इण्टर कालेज मा पढ़ाथिन। साल भर कै फीस जमा कै देहे रहेन। वकरे बादौ तीन महीना कै फीस ज्यादा लियत हई।
कक्षा बारह कै अनुरागिनी,ग्यारह कै अंकिता कक्षा आठ कै अंकिता बताइन कि हर महीना एक सौ पचहत्तर रूपया फीस एक जने कै लियाथिन। गरीब माता पिता कउनौ तरह फीस जमा करिन। अउर अब तीन महीना कै ज्यादा फीस लियत हईन। कहिन अगर न जमा होये तौ नाम काटिके निकार दीन जाये।
प्रधानाध्यापक पारसनाथ यादव बताइन कि उनके सबका लागाथै कि जुलाई से नया सत्र शुरु हुआथै लकिन अपै्रल महीना मा नया सत्र शुरू होइ जाथै। यही से बारह महीना कै पैसा एक बार मा जमा कै लीन जात बाय। ज्यादा पैसा नाय लै जात।
जिला फैजाबाद, ब्लाक मया, ग्रामसभा भौरीपुर। हिंआ जुलाई 2014 से जून 2015 तक कै फीस जमा करै के बावजूद अपै्रल से फिर फीस दुबारा जमा करावै कै आरोप बाय। प्रधानाध्यापक कहाथिन फीसन जमा करबा तौ नाम काटिके निकार दियब।


text:
जिला बांदा, ब्लाक तिन्दवारी, कस्बा चिल्ला अउर भवानीपुर। हेंया अलग-अलग गांवन मा एक्सीडेंट से मउत होई र्गइं हैं। 7 सितम्बर 2013 का टैªक्टर अउर मोटर साइकिल से एक्सीडेंट भा तौ गोल्ही के दरे मा मउत होइगे। 9 सितम्बर 2013 का चिल्ला के पास रोडवेज बस अउर मोटर साइकिल से एक्सीडेंट भा जेहिमा राम भजन के दरे मा मउत होइगे अउर चट्टी घायल होइगे।
चिल्ला कस्बा के मड़ई कहत है कि रोडवेज बस कानपुर से बांदा जात रहै। डिघवट गांव का रामभजन अउर चट्टी मोटर साइकिल मा चिल्ला से बाजार कइके आपन घरै वापस आवत रहैं। तबै बाईपास के पास रोडवेज बस नम्बर यू.पी. 90 टी-0141 से एक्सीडेंट होइगा। अब घर वालेन का रो-रो के हाल खराब है।
यहिनतान भवानीपुर का जगरूप बतावत है कि मैं अउर मोर महरिया 7 सितम्बर 2013 का चिल्ला से वापस घर जात रहन। तबै पीछे से टैªक्टर वाला टक्कर मार दिहिस अउर मोर मेहरिया के दर मा मउत होइगे। अब मोरे लड़का बिटियन का को देखभाल अउर पाली पोषी। मैं बरबाद होई गयेंव।
चिल्ला थाना का दरोगा पंकज कहत है कि चिल्ला वालेमामला मा अबै तक हमरे पास उनके घर से कउनौ दरखास दें नहीं आवा तौ का कई सकत हन। भवानीपुर वाले मामला का निपटारा होइगा है।
जिला बांदा, ब्लाक तिन्दवारी, कस्बा चिल्ला अउर भवानीपुर। हेंया अलग-अलग गांवन मा एक्सीडेंट से मउत होई र्गइं हैं। 7 सितम्बर 2013 का टैªक्टर अउर मोटर साइकिल से एक्सीडेंट भा तौ गोल्ही के दरे मा मउत होइगे। 9 सितम्बर 2013 का चिल्ला के पास रोडवेज बस अउर मोटर साइकिल से एक्सीडेंट भा जेहिमा राम भजन के दरे मा मउत होइगे अउर चट्टी घायल होइगे।


text:
Best Translations in Hindi - Best Translations in Hindi General books Online at Best Price in India at Raajkart.com
-
Harry Potter Aur Paras Patthar by J.K. Rowlingहैरी पाटर के हैरतअंगेज़ कारनामे, जिन्होंने दुनिया भर के बच्चों का दिल ...J.K. RowlingManjul Publishing House
Regular Price: Rs. 165.00
Special Price Rs. 157.00
-
Harry Potter Aur Rahasyamayee Tehkhanaहैरी पाटर के हैरतअंगेज़ कारनामे, जिन्होंने दुनिया भर के बच्चों का दिल ...by J.K. RowlingManjul Publishing House
Regular Price: Rs. 325.00
Special Price Rs. 309.00
-
Harry Potter Aur Azkaban Ka Quaidiहैरी पाटर के हैरतअंगेज़ कारनामे, जिन्होंने दुनिया भर के बच्चों का दिल ...J.K. RowlingManjul Publishing House
Regular Price: Rs. 399.00
Special Price Rs. 379.00
-
Harry Potter Aur Aag Ka Pyalaहैरी पाटर के हैरतअंगेज़ कारनामे, जिन्होंने दुनिया भर के बच्चों का दिल ...by J.K. RowlingManjul Publishing House
Regular Price: Rs. 599.00
Special Price Rs. 575.00
-
Harry Potter Aur Mayapanchi Ka Samoohहैरी पाटर के हैरतअंगेज़ कारनामे, जिन्होंने दुनिया भर के बच्चों का दिल ...J.K. RowlingManjul Publishing House
Regular Price: Rs. 650.00
Special Price Rs. 623.00
-
Harry Potter Aur Maut Ke Tauhfe by J.K. Rowlingहैरी पाटर के हैरतअंगेज़ कारनामे, जिन्होंने दुनिया भर के बच्चों का दिल ...J.K. RowlingManjul Publishing House
Regular Price: Rs. 599.00
Special Price Rs. 578.00


text:
30 अप्रैल 2014 का बांदा जिला के जनता नेतन के किस्मत पेटी मा बंद कई दिहिन। आपन सबै काम काज छोड़ के मड़ई बढ़चढ़ के भागीदारी निभाइन। शाम छह बजे तक मा लगभग पचपन प्रतिशत वोट परब बतावा गा है।
मतदान केन्द्र-आदर्श बतरंग इण्टर कालेज बांदा-अलीगंज के ब्रज गोपाल बतावत है कि भाग संख्या 78 मा बहुतै शान्ती व्यवस्था के साथै वोट डाले गे हैं। गायत्री नगर से आई राजश्री बताइस कि हम कउन पार्टी का वोट दीन है या बतावब जरूरी निहाय। चाहित है कि देश मा नींक नेता बनै जउन देश का विकास करै। मेहरियन का सुरक्षा दे।
बी.एल.ओ. रेखा गुप्ता बतावत है कि या दरकी लोकसभा चुनाव मा सबके घर-घर पर्ची दुई दिन पहिले ही पहुंचा दीन गई रहैं। या मारे मड़इन का कउनौतान के परेशानी नहीं भे आय।
मतदान केन्द्र-भवानीपुर पूर्व माध्यमिक विद्यालय भाग 1, पदारथपुर के पूर्व माध्यमिक विद्यालय भाग 1 अउर जौहरपुर के पूर्व माध्यमिक विद्यालय भाग 1- भवानीपुर प्राथमिक विद्यालय भाग एक, पदारथपुर के पूर्व माध्यमिक विद्यालय भाग एक अउर जौहरपुर के पूर्व माध्यमिक विद्यालय भाग एक मा मतदान भा। भवानीपुर के वोटर पांच सौ आठ हैं जेहिमा तीन सौ सात लोग मतदान करिन। पदारथपुर मा 1333 वोटर मा कुल 646 वोटर वोट डालिन। यहिनतान जौहरपुर मा कुल 15 हजार वोटरन मा कुल 7 हजार वोट पड़ी है।
मतदान केन्द्र-पूर्व माध्यमिक विद्यालय महुआ- पूर्व माध्यमिक विद्यालय महुआ मा तीन बूथ बनाये गें रहै। शान्ती से चुनाव निपट गा है। हेंया के लोग कहिन कि छाया अउर पानी के व्यवस्था होय से मड़इन का धूप नहीं जान परी आय।
मतदान केन्द्र-जे.पी. इण्टर कालेज बबेरू- जे.पी. इण्टर कालेज बबेरू मा बूथ बनावा गा रहै। हेंया मड़ई बहुतै खुशी के साथै वोट डालैं आये रहै, पै पर्ची न मिलै से वोट नहीं डाल पाइन।
मतदान केन्द्र-प्राथमिक विद्यालय महादेवन चित्रकूट-प्राथमिक विद्यालय महादेवन मा छाया अउर पानी के व्यवस्था न रहैं से मड़ई घण्टन धूप मा तपत रही गें।


text:
जिला बांदा, ब्लाक तिन्दवारी, कबीर नगर पचीस साल से पाइप लाइन जाम मोहल्ला के मड़ई कइयौ दरकी जलसंस्थान मा दरखास दीन हैं। पै अबै तक पाइप लाइनका काम चालू नहीं कीन गा हैं।
चन्द्रप्रकाश वर्मा पानी के समस्या के बारे में बतावत है कि इन्द्रागांधी पेयजल योजना के तहत हेंया पाइप लाइन लगाई गे रहे। पै इं पाइप लाइन मा अबै तक पानी नहीं आवत आय।
लल्लू का कहब हैकि हेंया पचीस साल से पाइप लाइन जाम पड़ी। किरवा का कहब है कि होंया कतौ पाइप लाइन से पानी नहीं आवत आय।
शकुन्तला बताइस कि हेया पानी के बहुतै दिकत हवै। जहां हैण्डपम्प लगे हैं हुवां के मड़ई पानी नहीं भरे देत। बड़े मड़ई समर सेबुल लगवा लेत हैं गरीब मड़ई पानी खातिर भटकत रहत हवै।
रिपोर्टर- कविता देवी और शिवदेवी
जिला बांदा, ब्लाक तिन्दवारी, कस्बा तिन्दवारी, मुहल्ला कबीर नगर
पच्चीस साल से बिछी पाइप लाइन, आज तक प्यासे लोग


text:
चित्रकूट जिला के ग्राम पंचायत अगरहुंडा के दलित मजरे बुगया मा लगभग 100 घर के आबादी हवै। हिंया एकौ नल नहीं आय। एक कुआँ हवै, तौ वहौ सुखान हवै। गर्मी के पानी के एतनी समस्या होत हवै, कि हिंया के मड़ई एक दूसर का मारै- पीटै मा उतर आवत हवैं। कुंती बताइस हवै कि कुआँ से पानी भरै खातिर एक दूसर से मारपीट कर डारत हवैं। कउनौ आगे, तौ कउनौ पाछे होई जात हवै। अर्जुन कुमार का कहब हवै कि मारपीट मा मड़ई कुआँ मा गिर जाये या हाथ पांव टूट जाये तौ का करी? चार साल से प्रधान से कहित आहिन, पै प्रधान सुनतै नहीं आय। वोट लें भर आवत हवैं। खंड विकास अधिकारी आशाराम का कहब हवै कि इनतान के समस्या अबै तक मोर संज्ञान मा नहीं आय। अगर आई होत तौ पता तौ चलतबै करत। शिकायत अई तौ उनकर निराकरण कीन जई। अगर समस्या पाई जात हवै, तौ हुंवा पानी के व्यवस्था कीन जई।
रिपोर्टर: सहोद्रा
Published on May 25, 2018


text:
भईया......... यू दुई हजार बारा तौ नीके-नीके लगभग निपटिही गा, दुई-ढाई महिना बचे हैं, जो बरम बाबा केर किरपा बनी रही तौ यहौ निपटि जाई। मुला का बताई यू साल राम-राम कइके कइसे बीता है, यू हमहीं जानित है। अरे, पार साल ई मीडिया वाले बहुत डेरवा दीन्हेन, कउनौ बतायेस दुई हजार बारा मा या दुनिया खतम होई जाई, कउनौ बतायेस सूरज ते सूनामी आई, औ कोई बतायेस भगवान जाने कहाँ सेने उलका गिरी, जलजला आई औ सब नस्ट-भस्ट होई जाई.... दुई-चार महिना तक यू सब बताय-बताय के चैनल वाले हमार खोपsड़ी चाटि गे.... औ हम तौ ठहरेन सिर्री मनई, सोचेन जब ई पंचै, पढ़े-लिखे लोग बताय रहे हैं तौ ठीकै कहत होइहैं, कहूँ न कहूँ ते खोदि कै या जानकारी निकारेन होइहैं, कउनौ बेद-सास्त्र बांचेंन होइहैं...
मुला याक बात हम तबहूँ स्वाचा रहै कि जब दुई हजार बारा मा दुनिया खतमै होई जाई तौ हम यू जानिहू के का करि लेबे,सब बरम बाबा की माया है...... ई लोग यू सब हमका काहे बता रहे हैं, फिर स्वाचा जब बताहे रहे हैं तौ कउनौ न कउनौ मतलब होइबै करी, बड़े लोगन की बड़ी बात... अइसेहे काहे बतावै लाग, अरे पण्डितौ जी तौ हाथ द्याखत हैं, कुण्डली बांचत हैं..... आगा-पीछा सब बतावत हैं, यही खातिर तौ, कि जउन मुसीबत आवै वाली है वहिका उपाय करा लेव, जग्य-हवन, माला-मंतर सेने सब फिट कराय लेव, एहिमा दूनौ जनेन का फायदा,पण्डितजी का दान-दच्छिना मिलि जाए औ मुसीबतौ टलि जाय......पण्डितौ खुस, जजमानौ खुस। औ जो पण्डित डेरवावैं न, तौ उनहुन का काम न चलै, उनकी तौ यहै रोजी, लगे हाथ लोगन का कल्यानौ होई जात है।
यू सब स्वाचै के बाद हम स्वाचा, मीडिया वाले मुसीबत तौ बताय दिहिन, कउनौ उपाय तौ बतायेन नहीं........... जरुर कउनौ उपाय होबै न करी नहीं तौ जहाँ एत्ता बतायेन तहाँ उपायौ जरूर बतउतैं...... बस!!!..... यहै बात हमार जिउ लई लीन्हेस..... चार-छा दिन तक खाना पीना कुछौ नीक न लागै....जेहिका देखी, वही पर झउंकि परी....... घरैतिन कहैं, यू तुमका होई का गा है, कउनौ पण्डित-बैद का देखा लेव, कल्हि बड़कए कक्कू खियाँ फोन किया रहै, कहत रहैं, भईया का एतवार-मंगर मा लेति आओ, लल्लन की ससुरार मा याकै हैं, बहुत बढ़िया फूंक डारत हैं। हम कहेन, तुम्हारौ दिमाग फिरि गा है.... अब फूंक डरवाये का फायदा, कक्कू ते कहौ माया-मोह छोड़ि कै भगवत-भजन करैं औ जऊन कुछ नीक-सूख मिलै प्रेम ते खायं।
एहिके बाद हमका न जाने कउनी- कउनी चिंता सतावै लागीं, पार साल बरमा जी की बिटिया के बियाहे मा लोहे की अलमारी दीन रहै, आसौं हमरे हियाँ कउनौ कामौ-काज नहीं है। छोटकए भाई के साले पचीस हजार रूपया लई गे रहैं, जो साल भीतर न लउटारेन तौ फिर कउने काम का पइसा....द्याखौ अबहीं उनकी नाक मा दम करित है..... अइसी-तइसी मा गै रिस्तेदारी। बीमा मा तमाम पइसा जमा है, वहिका का होई, बैंक मा दुई-एक छोटी-मोटी रकमौ(FD) जमा हैं, बड़ा असमंजस है, रकम निकारी कि जमा रहै देई.... यहे तना के तमाम बिचार हमका बिचलित करत रहे, फिर हम मन मा स्वाचा कि घूरे पर वाली जमीन के बैनामा मा मिसरा जी से जउन पैंतालिस हजार रूपया लीन रहै, उई अब हम न देबे,कम ते कम साल भर तो नाहेन देबे। जहाँ तक होई सकी सौ- दुई सौ खरचा करि के बिजली का बिलौ न जमा करिबे औ द्याखौ कउनौ बैंक से लम्बे करजा क्यार जुगाड़ लगाईत है........यू बिचार मन मा आवै के बाद कुछ तसल्ली भै।
घरैतिन कहेन- पायल टूटि गई हैं, जोड़वा देव या नई लई देव, वहिके बाद कहेन- घर मा का है का नहीं कुछौ द्याखत नहीं हौ, ओवाढ़ै -बिछावै का दुई-तीन रजाई-गद्दा बनवा लेव। हम कहेन कउने चक्कर मा परी हौ.....कुछौ जनतिहू हौ कि बेमतलब हमार खोपsड़ी खा रही हौ.... साल भर की बात है, का फायदा पइसा फंसाए, अब तौ जउन बढ़िया ते बढ़िया खा पी सकौ, खा-पी लेव, खुद खाओ औ लरिका-बच्चनौ का खवाओ, काहे ते खावै-पिया साथ जाई। एहिके बाद तौ हमार अउर घरैतिन क्यार आंकड़ै बिगड़ि गा, लेकिन हम खाये-पियै मा कउनौ मुरउवत नहीं किया। बैंक-शैंक मा जहाँ जउन पइसा रहै सब का भोग लागि गवा।
अउर अब, जब यू साल नीके-नीके बीति रहा है तौ हमार हालत बड़ी पतली होई गै है, सोचित है… बड़ा ध्वाखा होई गा। ई मीडिया वाले हमका लई डारेन, लेकिन उई यू सब कीन्हेन काहे? ........ हमरे पड़ोस मा याकै दिच्छित जी रहत हैं, प्राइमरी स्कूल मा महाट्टर हैं, दुई-चार बार हमरे हियाँ वऊ दावत उड़ा गे रहैं, उई बतायेन ई खबरी चैनल वाले बिग्यापन ते लाखों-करोड़ों कमात हैं, अब चौबीसों घंटा का देखावैं, तौ यहे तना लोगन का उल्लू बनावत हैं, दिच्छित जी यहौ बताएन कि अमरीका वाले..... अरे ऊ का कहत हैं... हाँ! हालीबुड मा, हुवां कोलम्बिया पिच्चर वाले याक पिच्चर बनाइन रहै- दुई हजार बारा ''को-को बची" (2012 who will survive). उई लोग या पिच्चर हजार करोड़ मा बनाय के यहे तना लोगन मा पहिले भरम फइलाएन फिर अड़तीस अरब रूपया कमा लीन्हेन। अच्छा.......!! अब समझेन, यू सब पइसा क्यार खेल रहै औ अमरीका वाले हमरे 'ईमानदार' चैनल वालेन का ई सब लच्छन सिखाइन हैं।
याक बात अउर याद आ रही है, चैनल वाले कउनौ नाम बतावत रहैं..... कि कहाँ यू सब लिखा रहै..... अरेssss..... अरे हाँ! माया सभ्यता, हाँ- अइसै कुछ कहत रहैं। राम जानै माया सभ्यता रहै कि असभ्यता, यू सब हम नहीं जानित, हाँ एत्ता जरुर जानित है कि हमरे हियाँ मायाराज रहै, अब तौ यहौ लागत है माया सभ्यता मा कही बातन मा कुछ न कुछ सच्चाई जरुर रहै काहे ते हमका खतम करै मा कउनौ कसर तौ छोड़ी नहीं गै, गरीब-गुरबन के इलाज का आठ हजार करोड़ रूपया डकारि गे, गरीब मरै तो मरै, पत्थरन मा लागै वाला पइसौ चांटि-पोंछि गे....... कउनौ कोइला खाए जा रहा है, कउनौ बिकलांगन की कुर्सी-कैलीपर खाए जा रहा है, जऊन फाइल ख्वालौ वही मा हमरे-तुम्हरे कतल की कहानी लिखी है, महँगाई मारे डार रही है, सिलेंडरौ छाहे मिलिहैं, पिटरोल अस्सी रूपया मा होई गा, जिनगी बड़ी मुश्किल होई गै है..... एत्ता होय के बादौ जिन्दा हन यहै बड़ी बात है..... बरम बाबै की किरपा है.... मुला याक बात हम बरम बाबौ ते कहे देइत है, अब ई सूखी किरपा ते काम चलै वाला नहीं है...... अब उनका कउनौ कलंकी औतार लई के भुईं पर आवैहेक परी.......


text:
जिला चित्रकूट, ब्लाक कर्वी, गांव रगौली। हिंया के शकंुतला के उम्र लगभग तीस साल हवैं। वहिका विधवा पेंशन ढाई साल से नहीं मिलत। यहिके खातिर समाज कल्याण विभाग मा 15 मार्च का कहा गा, पै विभाग वाले ध्यान नहीं देत आय।
शकुंतला कहिस कि मोरे तीन छोट-छोट बच्चा हवैं। उनका कसत पालौं। मोरे कमाये वाला कउनौ नहीं आय। यहै से सोंचत हौं कि अगर विधवा पेंशन मिलै लागै तौ थोइ सहारा होइ जाये।
समाज कल्याण विभाग के बड़े बाबू पैश्वनी कहिन कि या नाम का फार्म हिंया नहीं जमा आय। शकुंतला फेर से विधवा पेंशन का फार्म भरके जमा करैं। अगर सरकार कइती से विधवा पेंशन अई तौ मिलै लागी।
जिला चित्रकूट, ब्लाक कर्वी, गांव रगौली। हिंया के शकंुतला के उम्र लगभग तीस साल हवैं। वहिका विधवा पेंशन ढाई साल से नहीं मिलत। यहिके खातिर समाज कल्याण विभाग मा 15 मार्च का कहा गा, पै विभाग वाले ध्यान नहीं देत आय।


text:
गांधीनगर जिला गुजरात के जिलों में एक जिला है, गांधीनगर जिला, यह गुजरात के मध्य क्षेत्र के अंतर्गत आता है, इसका मुख्यालय गांधीनगर है, जिले में कुछ वित्त विभाग है 4 तालुका है, 7 नगरपालिकाएं है और 5 विधान सभा क्षेत्र जो की गांधीनगर संसदीय क्षेत्र के अंतर्गत आती है, 302 ग्राम है और 302 ग्राम पंचायते भी है ।
गांधीनगर जिला
गांधीनगर जिले का क्षेत्रफल 2163 वर्ग किलोमीटर है, और २०११ की जनगणना के अनुसार गांधीनगर की जनसँख्या 13,53,000 और जनसँख्या घनत्व 660/km2 व्यक्ति [प्रति वर्ग किलोमीटर] है, गांधीनगर की साक्षरता 76.5% है, महिला पुरुष अनुपात यहाँ पर 920 महिलाये प्रति १००० पुरुषो पर है, जिले की जनसँख्या विकासदर २००१ से २०११ के बीच 12.15% रही है।
गांधीनगर जिला भारत में कहाँ पर है
गांधीनगर जिला भारत के राज्यो में एकदम पश्चिम में स्थित गुजरात राज्य में है, गांधीनगर जिला गुजरात के पश्चिमी भाग में है, गांधीनगर 23°21′ उत्तर 72°6 8′ पूर्व के बीच स्थित है, गांधीनगर की समुद्रतल से ऊंचाई ८१ मीटर यानि की २६६ फ़ीट है, भारत की राजधानी दिल्ली से 901 किलोमीटर दक्षिण पश्चिम की तरफ राष्ट्रिय राजमार्ग 48 और 58 पर है।
गांधीनगर जिले के पडोसी जिले
गांधीनगर के उत्तर पश्चिम में महेसाणा जिला है, उत्तर पूर्व में साबरकांठा जिला है, दक्षिण पूर्व में खेड़ा जिला है दक्षिण में अहमदाबाद जिला है ।
Information about Gandhinagar in Hindi
गांधीनगर जिले का नक्शा मानचित्र मैप
गांधीनगर जिले में कितनी तहसील ब्लॉक और उपमंडल है
गांधीनगर जिले में प्रशासनिक विभाजन तालुके जिनको तहसील या उपमंडल भी कहते है, ये जिले में 4 है, कालोल, मानसा, देहगाम, और गांधीनगर है। जिले में 4 नगरपालिका भी है।
गांधीनगर जिले में विधान सभा और लोकसभा की सीटें
गांधीनगर जिले में 5 विधानसभा क्षेत्र है कालोल, मानसा, देहगाम, गांधीनगर दक्षिण और गांधीनगर उत्तर और संसदीय क्षेत्र गांधीनगरं है।
गांधीनगर जिले में कितने गांव है
गांधीनगर जिले में 302 ग्राम पंचायतों के अंदर आने वाले 302 गांव है,
गांधीनगर जिले का इतिहास
गांधीनगर जिले का इतिहास सबसे ज्यादा इसलिए प्रसिद्द है क्युकी ये महात्मा गाँधी पर है, यह गुजरात की राजधानी है और इसके पास से साबरमती नदी गुजरती है, गांधीनगर का निर्माण एक बहुत ही सुसम्बद्ध और सुसंगठित तरीके से किया गया है, पूरा जिला चंडीगढ़ की तरह सही से सेक्टरों में विभाजित है, जो की एक वर्ग किलोमीटर है, प्रत्येक सेक्टर में प्राइमरी, सेकंडरी और हायर सेकंडरी स्कूल है, हस्पताल है और शॉपिंग काम्प्लेक्स है।
*NIA = No Information Available


text:
जिला चित्रकूट, ब्लाक रामनगर,गांव पहाड़ी। हिंया के मड़ई तालाब मा पांच महीना पहिले बीस मड़ई काम करिन रहैं। उनका अबै तक मजूरी नहीं मिली आय।
हिंया के सन्तोष, लवलेश, अब्दुल, सोनम अउर किताबुन का कहब हवै कि तालाब मा काम कीने रहेन तौ अबै तक रूपिया नहीं मिला आय। रोजै मजूरी करित हन तौ खाना खर्चा चलत हवै। या साल खेत मा कुछौ गल्ला नहीं भे आय। मजूरी का रुपिया लें खातिर प्रधान ननकी देवी से कइयौ दरकी कहे हनख् पै अबै तक रुपिया नहीं मिला आय।
प्रधान ननकी देवी के मनसवा सैज्जदीन का कहब हवै कि अपने कइती से लिस्ट बना के ब्लाक मा भेज दीन गे हवै।
रामनगर ए.डी.ओ.चन्द्रभान गुप्ता का कहब हवै कि फरवरी के महीना मा बजट नहीं रहै। अबै सरकार कइती से मजूरी का रुपिया नहीं आवा हवै। यहिसे उनका रुपिया नहीं दीन गा हवै।
मनरेगा विभाग के अधिकारी सिद्धार्थ गुप्ता का कहब हवै कि नियम हवै कि सरकार कइती से पन्द्रह दिन मा रूपिया मिल जाय। पै पांच सौ बयासी मजूरन का फरवरी का रूपिया नहीं आवा रहै,पै अब आगा हवै अउर उनके खाता मा रुपिया भेज दीन गा हवै।
ब्लाक कर्वी,गांव भरकोर्रा के रहैं वाले श्याम लाला का आरोप हवै कि मनरेगा के तहत फरवरी के महीना मा साठ दिन तक खड़ण्जा मा काम कीने रहौ, पै अबै तक वहिके मजूरी का रुपिया नहीं मिला हवै। यहिसे मजूरी का रुपिया लें खातिर अधिकारिन के चककर लगावैं का परत हवै।
माया कहिस कि पोखरिया तालाब मा बीस दिन खंती खोदै का काम कीन रहौं वहिके अबै तक मजूरी का रुपिया नहीं मिलत आय। हम मजूर मड़ई रोज के खाय कमाये वाले मड़ई आहिन।
नथिया अउर शांति देवी का कहब हवै कि यहिनतान हमार भी मजूरी का रुपिया नहीं मिला आय। मजूरी का रुपिया लें खातिर पंचायत मित्र बृज विलास से कहित हन तौ वा कहि देत हवै कि का हमरे लगे तुम्हार मजूरी का रुपिया धरा हवै। सरकार कइती से नहीं आवा आय तो का अपने लगे से रुपिया दइ देंव। हमार बहुतै खून पसीना का रुपिया हवै। अगर मजूरी का रुपिया मिल जाये तौ परिवार के लोगन का कुछौ सहारा होइ सकत हवै। पता नहीं लागत कि हमरे साथै इनतान काहे कीन जा रहा हवै। नरेगा अधिकारी सिद्धार्थ गुप्ता का कहब हवै कि मनरेगा के तहत फरवरी के महीना का पच्चीस लोगन के मजूरी अबै दें का हवै। बजट आ गा हवै।
रिपोर्टर – सहोद्रा देवी और नाजनी रिजवी


text:
जिला फैजाबाद, ब्लाक तारुन, गांव मीर का पुरवा। हिंआ जमीनी विवाद का लइके दुई पक्ष मा भै मारपीट। जमीन खरीदिन बीसन साल पहिले लकिन केहू के नाम नाय भै बाय। पक्ष कै भोला कै अम्मा कमला, बाबू , रामबहादुर बताइन कि बहुत पुरान जमीन आय जवन श्री नाथ पण्डित कै आय वै लगभग दस साल होइगा सबका बांटि के थोर- थोर दै दिये रहे। तौ सबके घर उठाये लिहिन हमरे नाय उठाये हयी तौ सब कब्जियावत चला आवत अहै यही से झगड़ा हुआ करा थै। हमार बेटवा वहीं जमीन मा छप्पर धरे बाय वहीं जात रहा तौ विपक्ष के शान्ती के टटिया मा साइकिल फंस गै वै हमरे बेटवा का मारै लागिन। खड़न्जा पै ढकेल दिहिन। पट्टी बंधवायेन दवा चलति बाय। जमीन खरीदे हयी लकिन अबही तक हमरे सबके नाव नायन। विपक्ष कै शान्ती देवी पड़ोसी जयराम बताइन कि हमरे सब तौ गेंहू काटै गा रहेन लकिन आयेन तौ बताइन कि झगड़ा भै। पक्ष वाले सोचा थे कि दबाव डालब तौ विधवा हुवै अकेलै अहै छोड़ि के भागि जइहै यही से हरदम लड़ा करा थे।
श्रीनाथ पण्डित बताइन कि हम जमीनदार रहेन तौ हम जमीन थोर-थोर सबका, केहू से थोर बहुत पैसा लइके केहू का वैसे दै दिहे रहेन कि यनहू सब कमाय खाय यै सब मजदूर रहे तौ हम कहेन इनही सब का दै दी। लकिन दै दिहेन तौ यै अपसै मा झगरा करा थे। कहिन कि एक जने कूरी कै ठाकुर आय रहे प्रधान का लइके कि इ जमीनिया हमै दै दिया लकिन हम कहेन यै सब गरीब अहै हम बेंचब ना। जमीनदार बताइन कि यहमा भोला कै गल्ती बाय ऊ विधवा मेहरारु आय वका सतावा थे। अगर इनके सब यइसे लड़िहै तौ हम जेतना पैसा इनके सबसे लेहे हुअब वका जोड़ के बतावै अउर वसे दस-बीस रुपया ज्यादा दै दियब। मनई कि नाय रहैं नाही तौ हम बेंचि दियब।


text:
जिला बांदा, ब्लाक नरैनी, ग्राम पंचायत पिपरा, मजरा रनखेरा। हेंया देवीदीन अउर रामस्वरूप के बीच जमीन का लइके 5 जनवरी 2015 का मारपीट भे है। या मामला के रपट देवीदीन कालिंजर थाना मा करिस है। पुलिस या मामला मा कारवाही करिस है।
देवीदीन कहत है-“मोरे जमीन मा रामस्वरूप भंैस बाधे रहै। मना करैं मा हमैं परिवार समेत कुल्हाड़ी अउर सबरी से मारिस है। यहिसे हाथ का गाभा फाड गा है अउर लड़का के खपरी फाट गे है। मोरे औरत के हाथ मा चोट आई है। वा हमका दूसरे दरकी मार चुका है। अगर यतने मा न मानी तौ अउर कारवाही करब।”
कालिंजर एस.ओ. अनिल कुमार कहत है कि देवीदीन अउर वहिके परिवार के डाक्टरी करा दीन है। रामस्वरूप अउर वहिके लड़का का धारा 151 (एक मामला मा पांच से ज्यादा लोगन का शामिल होब) के तहत जेल भेजा गा।
जिला बांदा, ब्लाक नरैनी, ग्राम पंचायत पिपरा, मजरा रनखेरा। हेंया देवीदीन अउर रामस्वरूप के बीच जमीन का लइके 5 जनवरी 2015 का मारपीट भे है। या मामला के रपट देवीदीन कालिंजर थाना मा करिस है। पुलिस या मामला मा कारवाही करिस है।